cyanic-selkie/wikianc huggingface dataset:
సంజీవయ్య ఉద్యానవనం (హైదరాబాదు)
పిల్లల పార్కుగా పేరు మార్పు
ఉద్యానవనానికి రోజూ వచ్చే ప్రేమికుల జంటల చిలిపి చేష్టలు ఉద్యానవనంలో మితిమీరినవి.వారివలన సందర్శకులకు చాలా ఇబ్బంది కలుగుచున్న నేపథ్యంలో, హెచ్‌ఎండీఏ బుద్ధ పూర్ణిమ ప్రాజెక్టు అథారిటీ అధికారులకు అందిన పిర్యాదులు పురష్కరించుకుని, న్యూఢిల్లీలో ఇండియాగేట్‌ వే దగ్గర ఉన్న చిల్డ్రన్‌ పార్క్‌ తరహాలోనే సంజీవయ్య పార్కును పిల్లల ఉద్యానవనంగా పేరు మార్చి,14 ఏళ్లలోపు ఉన్న పిల్లలు మాత్రమే తమ తల్లిదండ్రులు లేదంటే వారి సంరక్షకులతో వస్తేనే దర్శించే సదుపాయం కల్పించారు.
వెలుపలి లంకెలు
వర్గం:ఉద్యానవనాలు వర్గం:హైదరాబాదు పర్యాటక ప్రదేశాలు వర్గం:తెలంగాణ పర్యాటక ప్రదేశాలు వర్గం:హైదరాబాదు పార్కులు
సింగపూరు
సింగపూర్ (మలయ్: Singapura; చైనీస్: 新加坡, Xīnjiāpō; తమిళం: சிங்கப்பூர்), అధికారిక నామం రిపబ్లిక్ ఆఫ్ సింగపూర్ ఒక చిన్న ద్వీపం, నగరం, దేశం కూడాను. మలేషియాకు దక్షిణాన ఉంది. 704 చదరపు కిలోమీటర్ల (272 చదరపు మైళ్ళు) విస్తీర్ణంతో దక్షిణ ఆసియాలోని అతి చిన్న దేశం.
బ్రిటిష్ ఈస్టిండియా కంపెనీ 1819వ సంవత్సరములో అడుగుపెట్టినప్పుడు ఇది మలయ్, ఒరాంగ్ లౌట్ జాలర్లు నివసించు గ్రామం. బ్రిటిషు వారు రవాణాల నిమిత్తం వాడుకున్నారు. రెండవ ప్రపంచ యుద్ధం సమయంలో జపాను ఆక్రమించింది, 1945 సంవత్సరములో తిరిగి బ్రిటిష్ వారి పరమయ్యింది. 1963 సంవత్సరములో మలేషియా ఏర్పడినప్పుడు దానిలో భాగంగా ఉండి, రెండు సంవత్సరముల తరువాత సైద్ధాంతిక విభేదాలతో విడిపోయి స్వతంత్ర దేశంగా ఏర్పడినది.
స్వతంత్ర దేశంగా అవతరించిన తరువాత, సగటు సింగపూర్ నివాసి జీవనశైలి గణనీయంగా మెరుగుపడింది. విదేశీ పెట్టుబడులు ప్రభుత్వ యాంత్రీకరణము వలన ఎలక్ట్రానిక్సు, కర్మాగారం ఆధారంగా ఒక ఆధునిక ఆర్థికరంగం ఉద్భవించింది. స్థూల జాతీయ ఉత్పత్తి ఆధారంగా ప్రపంచంలో 18వ ధనవంతమైన దేశము. భూభాగము ప్రకారము ఎంతో చిన్నదయినా, సి.$212 బిలియన్ల మారకద్రవ్య (అ.$139 బిలియన్లు) నిల్వలు కలది. ధనవంతమైన జీవన శైలి ప్రకారము, ది ఎకనామిస్టు (2005) సింగపూరును ఆసియాలో అతి ఉత్తమమైనదిగా ప్రపంచములో 11వ స్థానముగా నిర్ధారించింది. ఇంత చక్కటి విలువలు కలిగి ఉన్నా, సగటున లక్ష జనాభాకు 13.57 మరణశిక్షలు నమోదు అవుతున్నాయి, సౌదీ అరేబియా 4.65, చైనా 2.01 శాతం గమనించాల్సిన విషయం.
పేరు వెనుక గాథ
thumb|300px
వికీపీడియా నుండి సింగపుర అనే పేరు రెండు మలయ్ (మూలం సంస్కృతం) పదాలైన సింగ (సింహము), పుర (పురము) అనే రెండు పదాల కలయిక వలన వచ్చింది. చారిత్రక పుటల ప్రకారము, పధ్నాలుగువ శతాబ్దపు సుమత్ర ద్వీప యువరాజు సంగ్ నిల ఉతమ ఈ ద్వీపాన్ని సందర్శించినప్పుడు సింహము తల వలె ఉన్న ఒక వింత జంతువు కనిపించినందుకు ఆ పేరు పెట్టాడట.
thumb|left|200px|సింగపూరు డౌన్ టౌన్ దక్షిణ ఆసియా ఖండంలో అతి చిన్న దేశము సింగపూర్. వ్యాపారపరంగానూ, ఆర్థికంగానూ బాగా అభివృద్ధి చెందిన దేశము. చక్కటి పర్యాటక కేంద్రము కూడా అయిన ఈ దేశములో మలయ్, చైనా, భారత దేశీయులు ఎక్కువగా స్థిరపడటంతో విభిన్న సంస్కృతులకు నిలయముగా మారినది. పర్యాటకముగానే కాక విలాసాలకు, వినోదాలకు పేరుపొందిన దేశము సింగపూర్.
చరిత్ర
సింగపూరు అనే పేరుకు సంస్కృత పదమైన సింహపుర్ (सिंहपुर) మూలమని ఇక్కడ ప్రజల విశ్వాసము. 14 వ శతాబ్దములో సుమత్ర మలయ్ రాజకుమారుడు సన్గ్ నిల ఉతమ తుఫానులో చిక్కుకొని ఈ దీవిలో అడుగు పెట్టినపుడు అతనికి ఒక మృగము కనిపించింది. దానిని అతని మంత్రి సింహముగా గుర్తించాడు. ఆ కారణంగా దీనికి సింగపూర్ అన్న పేరు స్థిర పడింది. కానీ ఇటీవలి పరిశోధనలు సింగపూరులో సింహాలు ఎప్పుడూ నివసించిన దాఖలాలు లేవని నిర్ధారించారు. రాజకుమారుడు సన్గ్ నిల ఉతమ చూసిన మృగము మలయ్ పులి అయి ఉండవచ్చని అభిప్రాయ పడుతున్నారు.
ప్రారంభంలో ఈ ద్వీపము 'సుమత్రన్ శ్రీవజయ' సామ్రాజ్యములో తెమసెక్ (సముద్ర పురము) అనే జవనెసె నామముతో వ్యవహరించబడి క్రీపూ 2 వ శతాబ్దమునుండి 14 వ శతాబ్దము వరకు వ్యాపారకేంద్రముగా విలసిల్లిన తరువాత క్షీణదశ ఆరంభమైంది. పురాతన అవశేషాలు ఇంకా తెమసెకలో మిగిలి ఉన్నా ఆర్కియాలజిస్టులచే ఇది నిర్ధారించబడలేదు. 16వ శతాబ్దము నుండి 19వ శతాబ్ధపు ప్రారభం వరకు జోహర్లో ఒక భాగంగా ఉంది. ఈ సమయములో ఈ ద్వీపము జాలరుల నివాసస్థలంగా ఉంటూ వచ్చింది.
రెండవ ప్రపంచ యుద్ధకాలములో ఈ ద్వీపము ఆంగ్లేయ సైనికుల అసమర్ధత కారణంగా 1942 వ సంవత్సరము ఫిబ్రవరి 15వ తేదీన 6 రోజుల యుద్ధము తరువాత జపాను సైన్యంచే ముట్టడించబడి జపాను వశమైంది. ఈ యుద్ధము బ్రిటిష్ సైన్యము యొక్క అతి పెద్ద వైఫల్యముగా చర్చిల్ చే వర్ణించబడింది. 1945 వ సంవత్సరము సెప్టెంబర్ 12 వ తేదీన జపానీయుల లొంగుబాటు తరువాత తిరిగి ఈ ద్వీపాన్ని బ్రిటిష్ వశపరచుకుంది.
స్వతంత్రము
1959 వ సంవత్సరములో స్వతంత్రదేశంగా అవతరించిన సింగపూరు 1962వ సంవత్సరము ఆరంభమైన వ్లీన చర్చల ఫలితంగా 1963 సెప్టెంబర్ 16 న మలయాళో విలీనమైంది కానీ తరువాతి కాలంలో వచ్చిన అభిప్రాయ భేదాల కారణంగా 1965 ఆగస్టు మాసంలో అధికారపూర్వకంగా స్వతంత్ర ప్రతిపత్తిని సాధించుకుంది.
పర్యాటక కేంద్రముగా సింగపూరు
సింగపూరు పారిశుద్ధ్యానికి పేరు పొందిన నగరం. ఈ దేశ ఆర్థిక వనరులలో పర్యాటక రంగము ప్రధాన పాత్ర వహిస్తుంది కనుక ఇక్కడకు విచ్చేసే పర్యాటకులకు విమానాశ్రయంలోనే తాత్కాలిక వీసా మంజూరు చేసే ఏర్పాటు ఉంది. ఈ దేశానికి వివిధ దేశాలనుండి టూరిస్ట్ వీసా సులువుగానే లభిస్తుంది.
నైట్ సఫారీ
నైట్ సఫారీ అంటే రాత్రివేళలో జంతు ప్రదర్శనశాల చూసే ఏర్పాటు ఉంది. జంతుప్రదర్శనశాలలో ఆకర్షణీయమైన ప్రదర్శనలు ఉంటాయి. రాత్రివేళలో జంతువులను వాటి సహజ పరిస్థితులలో చూడటము పర్యాటకులకు వింత అనుభూతిని కలిగిస్తుంది. పగటివేళలో కూడా జంతుప్రదర్శనశాలను చూసే ఏర్పాటు ఉంది.
పక్షుల పార్క్(Bird Park)
ఇక్కడ పక్షులచేత రకరకాల విన్యాసాలు చేయిస్తారు. అద్భుతమైన ఈ ప్రదర్శన పర్యాటకులనెంతో ఆకర్షిస్తుంది.అలాగే అనేక రకముల పక్షులను ఇక్కడ సందర్శించ వచ్చు. గద్ద తన ఆహారాన్ని ఎలా వేటాడుతుందో ఇక్కడ సందర్శకుల కోసము ప్రదర్శిస్తూ ఉంటారు.అత్యంత అపురూపమైన లేత కాషాయ రంగు హంసలు ఇక్కడి ప్రత్యేక ఆకర్షణ. పార్కు మొత్తము చుట్టి చూడటానికి చక్కని రైలు ప్రయాణము ఉంది. స్కై టవర్లో సందర్శకులను టవర్ పై భాగానికి తీసుకువెళ్ళి కిందకు దించుతారు. పైకి వెళ్ళినపుడు సింగపూరే కాక చుట్టూ ఉండే ఇండోనేషియా, మలేషియా చూడగలగటము ఒక అద్భుతమైన ఆకర్షణ.
సెంతోసా ద్వీపం
ఈ ద్వీపానికి కేబులు కారులో ఒక దారిలో వెళ్ళవచ్చు. తిరిగి రావడానికి బస్సురూటును ఉపయోగించుకుంటారు. సింగపూరులో భాగమైన సెంటోసా ద్వీపంలో సింగపూరు జాతీయ చిహ్నమైన మెర్లాయన్ కింది సగ భాగము చేప, పై సగ భాగము సింహము. సందర్శకులను మెర్లాయన్ తలభాగమువరకు లిఫ్ట్ లో తీసుకు వెళతారు. ముందుగా ఒక చిన్న ప్రదర్శన ఉంటుంది .ఇక్కడ సంప్రదాయక భవనంలో సింగపూరు చరిత్రను లేజర్ షో సహాయంతో ప్రదర్శిస్తారు. అతి సహజమైన పరిస్థితిలో జీవము ఉట్టిపడే బొమ్మలతో నావ ప్రయాణము, నావికులు, వర్తకము అనేక సంప్రదాయాలు ప్రతిబింబించే బొమ్మలతో కూడిన ప్రదర్శనశాలను సందర్శకులు సందర్శించవచ్చు.
ఇక్కడ చూడవలసిన వాటిలో ఆండర్ వాటర్ వరల్డ్ కూడా ముఖ్యమైనదే. భూగర్భములో ఏర్పాటు చేసిన అండర్ వాటర్ వరల్డ్ లో అనేక సముద్ర ప్రాణులు సజీవముగా చూసే ఏర్పాటు ఉంది. రాత్రివేళలో అద్భుతమైన లేజర్ షోలు జరుగుతూ ఉంటాయి. సింగపూరు సముద్ర తీరాన రేవు (హార్బర్) నుండి క్రూయిజ్ లలో అర్ధరోజు టూర్, దీర్ఘకాల అంటే రెండు నుండి మూడు రోజుల పడవ ప్రయాణము చేయవచ్చు. ఈ టూరులో ఈ దేశములో భాగమైన ఇతర దీవులను సందర్శించవచ్చు. సముద్రతీరములో డాల్ఫిన్ షో లను జరుపుతూ ఉంటారు.
లిటిల్ ఇండియా, చైనాటౌన్, సెరంగూన్ రోడ్
ఇవి చూడవలసిన వాటిలో ప్రధానమైనవి. పండుగ సమయాలలో అంగడి వీధులను చూడముచ్చటగా అలంకరిస్తారు. విదేశీయులు ఇక్కడ ముస్తాఫా, సన్ టెక్ లలో తమకు కావలసిన వస్తువులను తప్పక కొనుగోలు చేస్తుంటారు. సన్ టెక్ నిర్మాణాన్ని ఇక్కడి ప్రజలు గొప్పగా వర్ణిస్తుంటారు. ఇక్కడ అనేక మతాలకు సంబంధించిన గుడులు ఆయా సంప్రదాయాలను చక్కగా ప్రతిబింబిస్తూ భక్తులను అలరిస్తుంటాయి. ఇక్కడి భోజనశాలల్లో రుచికరమైన భారతీయ భోజనం లభించే సదుపాయము ఉంది.
రవాణా సదుపాయాలు
center|650px|thumb|సింగపూర్ రేవు - వెనుక ప్రక్క సెంతోసా దీవి చూడవచ్చును సింగపూరు ప్రజలు ఎక్కువగా మెట్రో రైళ్ళు, సిటీ బస్సుల పై ఆధారపడతారు. ముందుగా రుసుము చెల్లించి తీసుకున్న పాసులతో నిర్ణయించిన మైలేజి వరకు ప్రయాణము చేయవచ్చు. పార్కింగ్, ట్రాఫిక్ జామ్, వాహన రద్దీలను తగ్గించుటకు ఇక్కడి ప్రభుత్వము పార్కింగ్ రుసుము అధికము చేయడము, అధిక కొనుగోలు పన్నులను విధించడము చేస్తుంటుంది. ఈ కారణంగా ప్రజలు ఎక్కువగా బస్సులు, రైళ్ళలోనే ప్రయాణిస్తుంటారు. టాక్సీలలో ఎక్కువగా ఒకేరకమైన కనీస రుసుము వసూలు చేస్తుంటారు. విహార యాత్రీకుల కోసము ఆకర్షణీయమైన పైభాగము తెరచి ఉండే బస్సులను నడుపుతూ ఉంటారు. చక్కటి ప్రయాణ వసతులు ఉన్నా ప్రజల అవసరానికి సరిపడనందున రవాణా వ్యవస్థ కొంత ప్రజల విమర్శను ఎదుర్కొంటూ ఉంటుంది.
విదేశాంగ వ్యవహారాలు
సింగపూరుకు 175 దేశాలతో చక్కటి దౌత్య సంబంధాలు ఉన్నాయి, వాటిలో ఎక్కువభాగము దౌత్యకార్యాలయాలను నెలకొల్పలేదు. సింగపూరుకు ఐక్యరాజ్యసమితిలో, కామన్వెల్త్, అసోసియేషన్ ఆఫ్ సౌత్ ఈస్ట్ ఏషియన్ కంట్రీస్ లో సభ్యత్వము ఉంది. యునైటెడ్ కింగ్‌డమ్తో చక్కటి సంబంధ బాంధవ్యాలను నడుపుతూ ఉంది. అందువలన బ్రిటన్, ఆస్ట్రేలియా, న్యూజిలాండ్, మలేషియాలతో కలిసి ఐదు దేశాల రక్షణ ఒప్పందముతో సురక్షితమై ఉంది. సింగపూర్ అమెరికాతో కూడా మంచి సంబంధాలను కలిగి ఉంది. అనేక దేశాలతో ధారాళమైన వ్యాపార ఒప్పందాలను కలిగి ఉంది.
జనసంఖ్య
2007 సెప్టెంబర్ నాటికి సింగపూరు జనాభా 46,80,000 ను చేరింది.వీరిలో ఇక్కడ స్థిరపడినవారు 37,00,000.వీరిలో చైనీయులు 75.2%, మలయావారు 13.6%, భారతీయులు8.8%,2.4 ఇతర దేశాలకు చెందినవారు.ప్రపంచంలో జనసాంద్రతలో ప్రజా పరిపాలన అమలులో ఉన్న దేశాలలో సింగపూరు రెండవ స్థానంలోఉంది. 1960లో జనాభా పెరుగుదల ఎక్కువగా ఉన్నందున స్థలాభావం, కనీస అవసరాలను అందించే వనరులను దృష్టిలో పెట్టుకొని కుటుంబ నియంత్రణ కట్టుబాటును కట్టుదిట్టం చేశారు.1990లో కూలిపనులకు మానవనరుల కొరత గమనించి జనాభా పెరుగుదలకై 2001 నాటికి బేబీ బోనస్ చట్టము అమలులోకి వచ్చింది.
సింగపూరు భౌగోళిక స్థితి
ప్రధానద్వీపంతో చేరి 63 ద్వీపాల సమూహంతో కూడిన దేశం సింగపూరు. జురాన్గ్ దీవి, సెంటోసా దీవి, పులవ్ టెక్నాగ్ దీవి, పులవ్ యుబిన్ దీవి కొంచెం విస్తీర్ణంలో పెద్దవి. మిగిలినవి ఆకారములో చిన్నవి. జురాన్గ్ దీవిని పెట్రో కెమికల్ సంబంధిత వ్యవహారాలకు మాత్రమే వాడుకుంటారు. సెంటోసా దీవిని వినోదాలకు పర్యాటక ఆకర్షణకు వాడుకుంటారు, పులవ్ టెక్నాగ్ దీవిని రక్షణదళ సంబంధిత వ్యవహారాలకు వాడుకుంటారు. పులవ్ యుబిన్ దీవిలో ఇంకా నగరాభివృద్ధి కార్యక్రమాలు మొదలు పెట్టనందువలన అది సహజ సౌందర్యముతోనూ, పురాతన జీవన శైలిని ప్రతిబింబించే కట్టడాలతోను అలరారుతూ సందర్శకులను ఆకర్షిస్తుంది.166 మీటర్ల ఎత్తు కలిగిన బుకిత్ తిమాహ్ హిల్ సింగపూరులో ఎత్తైన ప్రదేశంగా గుర్తించబడింది. ఉత్తరాన నిర్మించిన సింగపూరు కాజ్ వే, తువాస్ సెకండ్ లింక్ అనేవి రెండు మానవ నిర్మిత వారధులు. 1960 వరకు నదీముఖద్వారం వరకు మాత్రమే నగర నిర్మాణాలు పరిమితమై ఉండేవి. మిగిలినప్రదేశంలో రైన్ ఫారెస్ట్ పోగా మిగిలిన భూమిని వ్యవసాయానికి వాడుతూ వచ్చారు. 1974లో మెరుగు పరచిన అభివృద్ధి కార్యక్రమాలలో భాగంగా నగరపురాలలో నిర్మించిన నివాస యోగ్య నిర్మాణాలు దేశాన్ని నిర్మాణాలతో నిండిపోయేలా చేశాయి.
సింగపూరు ప్రభుత్వం చేపట్టిన అనేక భూమి విస్తీర్ణ కార్యక్రమాల కారణంగా ఈ దేశం తన భూప్రదేశాన్ని 1960 నుండి ఇప్పటి వరకు 581.5 చదరపు కిలోమీటర్ల నుండి 704 చదరపు కిలోమీటర్లుగా అభివృద్ధి పరచుకుంది. రెండువేల సంవత్సరానికి ఇంకా 100 చదరపు కిలోమీటర్ల భూమిని అభివృద్ధి చేస్తారని అంచనా వేస్తున్నారు. ఈ కార్యక్రమంలో భాగంగా చిన్న చిన్న మట్టి దిబ్బలుగా వున్న దీవులు ప్రధాన దీవులలో కలుస్తూ కొంత భౌగోళిక రూపురేఖలు మారుతూ ఉన్నాయి. కొంత కొండ ప్రాంతాలనుండి భూ ప్రాంతాన్ని సేకరించారు.నగరాభివృద్ధి పథకాల కారణంగా తరిగి పోయింది పోను, 23 శాతము రైన్ ఫారెస్ట్ రిజర్వ్ గా ఉంది.దీనిలో కొంత బుకిత్ తిమాహ్ నేచర్ రిజర్వ్ కాగా మిగిలినవి మానవ నిర్వాహిత ఉద్యానవనాలు (పార్క్) సింగపూరుబొటానికల్ గార్డెన్ వీటిలో ఒకటి.
సింగపూరు వాతావరణం
సింగపూరు సంవత్సరమంతా మారని పగటి కాలం, రాత్రి కాలం కలిగిన ప్రత్యేక దేశం. దాదాపు ఒకే రకమైన శీతోష్ణ స్థితి, విస్తారమైన వర్షాలు కలిగిన దేశం. గాలిలో తేమ సరాసరి 90 శాతం. వరసగా వర్షాలు పడే సమయాలలో ఇది 100 శాతానికి చేరుకుంటుంది.వర్షాలు ఏసమయంలోనైనా రావడం సహజం కనుక ఇక్కడి ప్రజలు ప్రతి రోజు గొడుగులను వెంట ఉంచుకుంటారు.వీరు వాడే గొడుగులు ప్రత్యేకతను కలిగి ఉంటాయి.అధిక ఆవశ్యకత కారణంగా ఇవి దృఢంగాను ఆకర్షణీయంగానూ ఉంటాయి.నవంబరు, డిసెంబరు నెలల్లో అత్యధిక వర్షపాతం ఉంటుంది.ఆగస్టు, సెప్టెంబర్, అక్టోబరు నెలల్లో ప్రక్క దేశమైన ఇండోనేషియా పొదలలో రేగే మంటల కారణంగా సంభవించే వాతావరణ కారణంగా ఆరోగ్య రక్షణకోసం ప్రభుత్వమునుండి కొన్ని హెచ్చరికలను జారీ చేస్తూంటారు.జూన్, జూలై నెలలు ఎండా కాలం. భూమధ్య రేఖకు సమీప ంలో ఉండే కారణంగా ఇక్కడి రాత్రులు, పగలు సంవత్సరమంతా సమాన కాలాన్ని కలిగి ఉంటాయి
సహజ వనరులు
సింగపూరు ప్రజల నీటి అవసరాలను సగభాగం వర్షాధార రిజర్వాయరుల ద్వారా పూర్తి చేస్తారు.మిగిలిన నీరు మలేషియా నుండి సరఫరా అవుతుంది.బ్రిటిష్ ప్రభుత్వ కాలంలో చేసుకున్ననీటి ఒప్పందాలు ఇరు దేశాలమధ్య దీర్ఘ కాల వివాదాలకు గురవుతున్నాయి. ప్రస్తుత కాలంలో నిర్మిత మౌతున్న రీసైక్లింగ్ ప్లాంట్స్ కారణంగా వెలుపలినుండి సరఫరా అవుతున్న నీటిని కొంచెం కొంచెంగా తగ్గిస్తున్నారు. సింగపూరులో 19 నీటి రిజర్వాయరులు,19 నీటి శుద్ధీకరణ విభాగాలు,14 నీటి నిల్వల రిజర్వాయరులు ఉన్నాయి. ప్రస్తుతము నిర్మాణంలో ఉన్న మరీనా బరేజ్ 2009 లో తన నిర్మాణపు పనులు పూర్తవుతాయని అంచనా వేస్తున్నారు.మలేషియాతో ప్రస్తుతము అమలులో ఉన్న రెండు నీటి సరఫరా ఒప్పందాలు వరుసగా 2011, 2061 సంవత్సరాలలో ముగిసిపోనున్న కారణంగానూ, మూల్యం విషయంలో కొలిక్కి రాని వివాదాల కారణంగాను దేశం నీటి వరుల అభివృద్ధిపై విశేష దృష్టి సారిస్తూ స్వయం సమృద్ధి పధంలో ముందుకు సాగుతుంది.
మతం
జనాభాలో 51 శాతము ప్రజలు బౌద్ధమత, థాయిజమ్ అవలంబీకులు. చైనా, ఇండియా, యురేసియాలను పూర్వీకంగా గుర్తించిన 15 శాతము ప్రజలు క్రిస్టియన్లు, 14 శాతం ముస్లిములు వీరిలో అధిక శాతం ఇండియా ముస్లిములు. స్వల్ప సంఖ్యలో సిక్కుమత, హిందూమత, బహాయి విశ్వాము కలిగిన ప్రజలు ఉన్నారు. 15 శాతం ప్రజలు ఏ మతం అవలంబించని వారుగా గుర్తించబడ్డారు. వీరు కాక అనేక మతాలకు చెందిన దేశ సభ్యత్వము లేని ప్రజలు ఇక్కడ పనులను నిర్వహిస్తూ నివసిస్తూ ఉంటారు.
సంస్కృతి
సింగపూరులో పూర్వీకులైన మలాయ్ ప్రజలు, మూడవ తరానికి చేరుకున్న చైనీయులు, విదేశీనివాసులైన ఇండియనులు, అరేబియనులు, యూరేషియనులు నివసిస్తున్న కారణంగా మిశ్రమ సంప్రదాయాలు కలిగి ఉంది. కులాంతర, మతాంతర వివాహాలు ఇక్కడ సహజంగా సంభవిస్తూ ఉంటాయి. వివిధ మతాల ఆలయాలు వీరి మిశ్రమ మత సంప్రదాయానికి ప్రతీకలుగా నిలిచాయి. ఇక్కడ వారి వారి ప్రత్యేకత కలిగిన హోటల్స్ (భోజనశాలలు) వారి సంప్రదాయక ఆహారాలతో చేర్చి అవసరాలకు అనుగుణంగా ఇతర సంప్రదాయక ఆహారాలనూ విక్రయించడం సహజం. ఆహార తయారీలో కూడా మిశ్రమ విధానాలు చోటు చేసుకున్నాయి.
విద్యావిధానం
సింగపూరు అత్యధిక అక్షరాస్యులు కలిగిన దేశం. 50 శాతం విద్యార్థులు తమ స్కూలుకు ముందు దశ తరగతులలోనే ఇంగ్లీష్ మాధ్యమంతో విద్యారంభం చేస్తారు. ఎక్కువ మంది పిల్లలు కిండర్ గార్టెన్ చదువు ప్రారంభిస్తారు.ఇక్కడ ప్రైమరీస్కూలు ఆరవసంవత్సరం నుండి మొదలౌతుంది. స్కూలుకు ముందు దశ తరగతులు ప్రైవేట్ సంస్థలే నిర్వహిస్తుంటాయి. వీరి అధికారిక పార్టీకి చెందిన సంస్థలే ఎక్కువ శాతం ఆరంభ పాఠశాలలను నిర్వహిస్తుంటాయి. పాఠశాలలలు ఎక్కువగా గణితము, సామాన్యశాస్త్రము మొదలైనవి ఇంగ్లీష్ లోనూ, మొదటి భాషగా ఇంగ్లీష్, ఇతర భాషలను రెండవ భాషగానూ బోధిస్తుంటాయి.విశేషాధికారాలు కలిగిన కొన్ని చైనీస్ పాఠశాలలు మాండరిన్ మాధ్యమంగానూ వారి పిల్లలకు బోధిస్తూ ఉంటాయి.పాఠశాలల నిర్వహణపై కఠిన కట్టుబాట్లు లేని కారణంగా ఇక్కడ విద్యా సంస్థలు రకరకాలైన విధానాలతో నడుపుతూ ఉంటారు. ప్రభుత్వ పాఠశాలలు, ప్రభుత్వ నిధులతో నడిచే పాఠశాలలు, విశేషాధికారాలు కలిగిన పాఠశాలలు, స్వతంత్ర పాఠశాలలు, ప్రజా సంస్థల నిధులతో నడిపే పాఠశాలలు ఇక్కడి విద్యావిధానంలో భాగాలు. విద్యావిధానంలో చేరని మూడు సంవత్సరాల కిండర్ గార్టెన్ (ప్రాథమిక విద్యకు ముందు తరగతులు) తరువాత 6 సంవత్సరాల ప్రారంభ విద్య. స్కూల్ లీవింగ్ పరీక్షల తరువాత ఎంచుకున్న పాఠ్యాంశాలతో 4 నుండి 5 సంవత్సరాల మాధ్యమిక తరగతులు అనంతరం న్ లెవెల్ లేక ఒ లెవెల్ పరీక్షలు నిర్వహిస్తారు.జూనియర్ కళాశాలలు 2 నుండి 3 సంవత్సరాల ప్రి యీనివర్సిటీ తరగతులు నిర్వహిస్తాయి.
భాష
సింగపూరు జాతీయ భాష మలయ్. వారి జాతీయ గీతం మజులా సింగపుర . అధికార భాషలు మలాయ్, మాండరిన్, ఇంగ్లీష్, తమిళం. దేశ స్వాతంత్ర్యానంతరము ఇంగ్లీష్ అధికారిక హోదాను పొందింది. మొదట అమెరికన్ యాసతో ప్రభావితమైన ఇంగ్లీష్ ప్రారంభమైంది. విద్యా విధానాలలో ఇంగ్లీష్ మాధ్యమం కారణంగా ఇంగ్లీష్ వాడకం దేశమంతా వ్యాపించింది. ఇంగ్లీష్ సాహిత్యం అధికంగా సింగపూరు సాహిత్యంలో చోటు చేసుకోవడం సహజమై పోయింది. రాజ్యాంగ ప్రచురణలకు ఇతర అధికారిక అనువాదాలతో కూడిన ఇంగ్లీషుకు ప్రాముఖ్యత ఇవ్వడం అలవాటు. వివిధ భాషలను మాతృభాషగా కలిగిన ప్రజలు నివసిస్తున్న కారణంగా అనుసంధాన భాషగా ప్రజల మధ్య ఇంగ్లీష్ ప్రాచుర్యాన్ని సంతరించుకుంది. ఇక్కడి ప్రజల మాతృభాషలతో కలగలసిన సింగ్లీష్ ఇక్కడి ప్రజల స్వంతం. సింగ్లీష్ అంటే చైనా, మలయా, ఇండియన్ భాషల సంక్రమణలతో మిశ్రితమైన ఇంగ్లీష్.ప్రభుత్వం అవిశ్రాంతంగా సింగ్లీషును తగ్గించి మంచి ఇంగ్లీష్ మాట్లాడమని ప్రజలకు హితవు చెబుతూనే ఉంది.
ఆర్ధికరంగం
ఎంట్రీపోర్ట్ (సుంకరహితం) వ్యాపార విధానాల వలన తన ఆర్థికరంగాన్ని చక్కగా పరిపుష్టం చేసుకున్న దేశాలలో సింగపూరు ఒకటి. అంతర్జాతీయ వ్యాపార రంగంలోనాలుగు ఆసియా సింహాలు గా వర్ణించబడే దేశాలలో సింగపూరు ఒకటి. మిగిలినవి వరసగా హాంగ్‌కాంగ్, కొరియా, తైవాన్. సింగపూరు తన ఆదాయంలో 26 శాతం రాబడి కర్మాగారాల ద్వారా రాబట్టుకొంటుంది. కర్మాగారాల రంగాన్ని ఎలక్ట్రానిక్స్, రిఫైనరీ, రసాయనాలు, మెకానికల్ ఇంజనీరింగ్ ఉత్పత్తులు, బయో మెడికల్ సైన్స్ రంగాల వైపు మళ్ళించింది. 2006లో ప్రపంచ ఫౌన్ డ్రీ వేఫర్ వాడకంలో 10 శాతము సింగపూరు ఉత్పత్తుల వలన లభించింది. సింగపూరు రేవు అత్యంత చురుకైన రేవుగా అంతర్జాతీయ గుర్తింపు పొందినది. అత్యంత వ్యాపారానుకూల దేశంగా కూడా సింగపూరు అంతర్జాతీయ గుర్తింపు పొందినది. విదేశీమారక వ్యాపారరంగంలో పేరుపొందిన నాలుగు వ్యాపార అంతర్జాతీయ కేంద్రాలలో సింగపూరు ఒకటి. మిగిలిన మూడు వరుసగా లండన్, న్యూయార్క్, టోక్యో.
పర్యాటక రంగానికి అత్యధికంగా ప్రాధావ్యతనిచ్చే దేశాలలో సింగపూరు ఒకటి. సింగపూరు ప్రజల తలసరి ఆదాయం 29,474 అమెరికన్ డాలర్లు. నిరుద్యోగం 1.7 శాతం. సింగపూరు విదేశీ యాత్రీకులకు అత్యంత ఆకర్షణీయమైన దేశం. 2006వ సంవత్సరములో మాత్రమే 97 లక్షల వీదేశీ యాత్రీకులు ఈ దేశాన్ని సందర్శించారు. విదేశీ యాత్రీకులను అత్యధికంగా ఆకర్షించే వ్యాపార కేంద్రం ఆర్చర్డ్ రోడ్. యాత్రీకులను ఆకర్షించడానికి కాసినోలు అనబడే రెండు ఆధునిక జూదగృహాలకు 2005వ సంవత్సరంలో రాజ్యాంగ పరమైన అనుమతి సింగపూరు ప్రభుత్వం నుండి లభించింది. ఇంటిగ్రేటెడ్ రిసార్ట్స్ అనబడే ఇవి మరీనా తీరంలోనూ, సెంటోసా లోనూ రూపుదిద్దుకుంటున్నాయి. ఇవి తమ నిర్మాణాన్ని 2009లో పూర్తి చేసుకుంటాయని అంచనా వేస్తున్నారు. ఇవి కాక నిర్మాణదశలో ఉన్న 165 మీటర్ల ఎత్తైన ఫెర్రీ వీల్, సముద్రతీరంలో ఉద్యానవనాలు, మరీనా దక్షిణతీరాన నిర్మిస్తున్న 280 మీటర్ల పొడవైన డబులు హైలెక్స్ బ్రిడ్జ్ సందర్శకులకు అదనపు ఆకర్షణ కానున్నాయి. సింగపూరు ప్రభుత్వము హాంగ్ కాంగ్, బాంకాక్లతో పోటీని తట్టుకొనే విధంగా నగరాన్ని ఆకర్షణీయంగా తీర్చిదిద్దే కార్యక్రమాన్ని చేపట్టింది. సందర్శకుల సౌకర్యాలను పెంచే విధంగా హోటల్ రంగాన్ని ప్రోత్సహిస్తూ ఫుడ్ ఫెస్టివల్స్ నిర్వహిస్తూ ఉంటారు.
వైద్యచికిత్స కొరకు వచ్చే యాత్రీకులను ఆకర్షించడంలో సింగపూరు త్వరితగతిని అభివృద్ధిని సాధించింది. ఒక్కొక్క సంవత్సరము 2 లక్షల మంది వైద్య చికిత్సల కోసం ఇక్కడికి చేరుకుంటారు. 2012 నాటికి వైద్యం కోసం వచ్చే యాత్రీకుల సంఖ్య 10 లక్షల వరకు పెంచి 3 బిలియన్ల అమెరికన్ డాలర్ల రాబడిని పొందాలని ప్రభుత్వ లక్ష్యం. ఆరోగ్య రంగంలో 13,000 ఉద్యోగాలు అభివృద్ధి చేయవచ్చని ప్రభుత్వ అంచనా.
ఆహారవ్యవహారాలు
thumb|left|హాకర్ సెన్టర్ వ్యాపారం, వైద్యచికిత్స, వినోద యాత్రీకుల రద్దీ కారణంగా సింగపూరు ఆహారరంగం అధిక ప్రాధాన్యతను సంతరించుకున్నది. విభిన్న దేశ ప్రజలు నివసిస్తున్న కారణంగా ఇక్కడి ఆహారాలు భిన్న రుచుల మిశ్రమాలుగా తయారౌతూ, ఊహాజనిత కొత్త ఆహారాలు ఉత్పన్నమౌతూ యాత్రీకులను ఆకర్షిస్తున్నాయి. ఇక్కడి ప్రజలను ఇవి అలరిస్తున్నాయి. చైనీస్ హోటల్స్ తమిళ ఆహారాలను, తమిళ్ హోటల్స్ లో చైనీస్ ఆహారాలనూ పరిచయం చేయడం ఇక్కడ సర్వ సాధారణం.
ప్రాంతీయ ఆహారాలూ విదేశీ ప్రభావంతో తమరూపురేఖలను మార్చుకుంటున్నాయి.విస్తారమైన సముద్ర ఆహారాలు ప్రజలను ఆకర్షిస్తూ ఉంటాయి.ఇక్కడ షాప్స్ తినడానికి సిద్ధంగా ఉండే రకరకాల చాక్లెట్స్, అనేక విదేశీ ఆహారాలను పుష్కలంగా విక్రయిస్తూ ఉంటాయి.
కళలు
thumb|left|ఎస్ప్లెనేడ్ దియేటర్స్ 1990 నుండి సింగపూరు ప్రభుత్వం దేశంలో కళలు, సంస్కృతి అభివృద్ధికి విశేషమైన ఆసక్తి ప్రదర్శించడం ప్రారంభించింది.ఈ ప్రయత్నంలో భాగంగా 2002లో ఎస్ప్లెనేడ్ కళాప్రదర్శనలు ప్రారంభించింది.అర్ట్స్ ఫెస్టివల్ 2002 అక్టోబరు 2వ తేదీన ప్రారంభించి నిర్వహించారు.
క్రీడా రంగము
సింగపూర్ దేశస్తులు వివిధ రకములైన ఆటలు ఆడటంలో ఉత్సాహం చూపుతుంటారు. వీరి అభిమానపాత్రమైన క్రీడలు ఫుట్ బాల్, బాడ్మింటన్, బాస్కెట్ బాల్, వాలీబాల్, రగ్బీ యూనియన్, క్రికెట్, స్విమ్మింగ్ (ఈతకొట్టడం), టేబుల్ టెన్నిస్ .ఎక్కువ మంది ప్రజలు ప్రభుత్వ నిర్మాణ నివాసాలలో నివసిస్తున్న కారణంగా వారు అందిస్తున్న స్విమ్మింగ్ పూల్స్, ఇండోర్ గేమ్స్ కాంప్లెక్స్, బాస్కెట్ బాల్, టెన్నిస్ కోర్టులు మొదలైనవి ప్రజలకు అందుబాటులో ఉండటం ఒక విశేషం. దీవులకే ప్రత్యేకమైన వాటర్ స్పోర్ట్స్ ఇక్కడ ప్రజాదరణ పొందినవే. సెయిలింగ్, కయాలింగ్, వాటర్ స్కీయింగ్, స్కూబా డైవింగ్ ఇక్కడి క్రీడా ఆకర్షణలు.
కల్లాంగ్ లో 55000 ప్రేక్షకులు సందర్శించే వసతులతో 1973లో ప్రారంభించిన సింగపూరు నేషనల్ స్టేడియం .ఎన్నో సాంస్కృతిక ప్రదర్శనలు, ఆధ్యాత్మిక కార్యక్రమాలు, వినోద కార్యక్రమాలు, జాతీయ కార్యక్రమాలు నిర్వహించిన ఈ స్టేడియాన్ని 2007 వ సంవత్సరం జూన్ 30 వ తేదీన అధికారికంగా మూసివేసి అదే స్థలంలో సింగపూరు స్పోర్ట్స్ హబ్ నిర్మాణం చేపట్టారు. ఇది 2011లో పూర్తి కాగలదని అంచనా వేస్తున్నారు. ఈ స్టేడియంలో మొత్తం 55000 ప్రేక్షకులు వీక్షించగలిగే వసతులతోబాటు, 6000 ప్రేక్షకులు వీక్షించగలిగే వసతులతో ఇండోర్ అక్వాటిక్ సెంటర్ ,40 మీటర్ల వార్మ్ అప్ అథ్లెటిక్ ట్రాక్ ,3000 ప్రేక్షకులు వీక్షించేలా వివిధ రకాల ఉపయోగం కొరకు ఒక వేదిక, వాణిజ్య అవసరాలకు 36,000 చదరపు అడుగుల ఖాళీ ప్రదేశం లాంటి ప్రత్యేకతలతో నిర్మిస్తున్నారు.
సింగపూర్ వాసుల అభిమానాన్ని చూరగొన్న క్రీడలలో గోల్ఫ్ ఒకటి. ఈ కారణంగా సింగపూరులో 15 గోల్ఫ్ క్లబ్ లు ఉన్నాయి. చౌకైన సభ్యత్వ రుసుము కారణంగా కొంతమంది గోల్ఫ్ క్రీడాకారులు జోహర్, మలేషియాలకు గోల్ఫ్ కోర్స్ శిక్షణ కొరకు తరచు ప్రయాణిస్తూ ఉంటారు.
టేబుల్ టెన్నిస్, బాడ్మింటన్, బౌలింగ్, సెయిలింగ్, సిల్ట్, స్విమ్మింగ్, వాటర్ పోలో క్రీడలలో సింగపూర్ క్రీడాకారులు జాతీయంగానే కాకుండా అంతర్జాతీయంగా కూడా రాణిస్తున్నారు. ఫాన్ది అహమ్మద్, అన్గ్ పెన్గ్ సియాంగ్, లి జైవీ, రోనాల్డ్ సుసిలో మొదలైన క్రీడా కారుల పేర్లు సింగపూరియన్ల మధ్య సుపరిచితం.
2008 ప్రారంభంలో సింగపూరు మరీనా బేలో స్ట్రీట్ సర్క్యూట్ లో ఫార్ములా వన్ చాంపియన్ షిప్ పోటీలలో ఒక రౌండ్ నిర్వహించనున్నది. ఇది ఎఫ్ 1 సర్క్యూట్ లో మొదటి నైట్ రేస్, ఆసియా మొదటి సర్క్యూట్ గా ప్ర్తేకత కానున్నది. 2006లో సింగపూరు స్లింగర్స్, ఆస్ట్రేలియన్ నేషనల్ బాస్కెట్ బాల్ లీగ్ లో స్థానం సంపాదించుకున్నారు. ప్రస్తుతం ఆ స్క్వాడ్ లో ముగ్గురు సింగపూరియన్లు ఉన్నారు.
అథ్లెటిక్స్ లో ప్రవేశమున్న విద్యార్థులపై పాఠశాల చదువుల వత్తిడిని గమనించిన కమిటీ ఆన్ స్పోర్ట్స్ సింగపూరు (CoSS) వారు దానిపై దృష్టిని సారించి 2004 న క్రీడా పాఠశాలను స్థాపించి యువ క్రీడాకారులకు ప్రత్యేక శిక్షణ ఇవ్వడం ప్రారంభించారు.
భవన నిర్మాణము
thumb|left|రాఫిల్స్ ప్లేస్ లో నిర్మించిన మూడు ఆకాశ హర్మ్యాలు సింగపూరును సందర్శించే విదేశీ యాత్రీకులను అధికంగా ఆకర్షించేవి ఇక్కడి ఆకాశ హర్మ్యాలు. వీటిని పాశ్చాత్య శైలిని అనుకరిస్తూ డౌన్ టౌన్ అని వ్యవహరిస్తుంటారు. నగరానికి కేంద్రంగా వాణిజ్య పరంగా ప్రాముఖ్యత కలిగి రాజ్యాంగ వ్యవహారాలు చూసుకునే కార్యాలయాలు మొదలైనవి ఇక్కడ చోటు చేసుకున్నాయి. ఇవి సెంట్రల్ బిజినెస్ డిస్ట్రిక్ట్ (CBD) లో ఉంటాయి. ఇవి మరీనాతీరం నుండి విస్తరించి ఉంటాయి. ఈ ప్రదేశాన్ని రాఫిల్ ప్లేస్ గా వ్యవహరిస్తారు. దశాబ్దాల అభివృద్ధి వలన ఈ ప్రదేశంలో అనేక ఆకాశ హర్మ్యాలు విస్తరించి ప్రత్యేక ఆకర్షణగా మారాయి. ఇవి సివిల్ ఏవియేషన్ అధారిటీ ఆఫ్ సింగపూరు చే పర్యవేక్షించబడుతూ ఉంటాయి. 280 మీటర్ల ఎత్తుకు మించి ఏ నిర్మాణం ఇక్కడ లేదు. వీటిలో అత్యంత ఉన్నత నిర్మాణాలు వరసగా రిపబ్లిక్ ప్లాజా , యుఒబి (UOB) ప్లాజా ఒన్ , ఒయుబి (OUB) సెంటర్ .
మాక్స్ వెల్ రోడ్ వీధులు బారులు తీరిన షాపింగ్ సెంటరుగా అలరారుతుంటుంది. ఇక్కడ అనేక దీవుల నిర్మాణ నమూనాలను సందర్శనార్ధం తయారు చేసి ఉంచారు.
సంప్రదాయ నిర్మాణాలతో నిండి ఉండే చైనా టౌన్ , లిటిల్ ఇండియా ప్రదేశాలు సింగపూరు విభిన్న సాంప్రదాయక పద్ధతులకు తార్కాణం. ఇవి ఈస్టిండియా కంపెనీ కాలంలో ఇక్కడ పనులు చేయడానికి దేశాంతరాలనుండి వచ్చి స్థిరపడిన పౌరుల నివాసాలు. చైనీయులు, ఇండియనులు ఇక్కడ నివాసముంటారు. చర్చులు, హిందూకోవెలలు, మసీదులు, బౌద్ధ దేవాలయాలు కూడా ఇక్కడి ప్రజల సంప్రదాయాలను ప్రతిబింబిస్తుంటాయి. వీటిని కాపాడవలసిన పురాతన చిహ్నాలుగా ప్రభుత్వం భావిస్తుంది.
స్థలాభావం అధికం కావడం చేత ప్రభుత్వం ప్రజల నివాసార్ధం నిర్మించిన నిర్మాణాలు ఎత్తైనవిగా ఉంటాయి. పార్కులు, ప్లేఏరియాలు, సినిమా థియేటర్లు, పాఠశాలలు మొదలైన సకల వసతులు అందుబాటులో ఉంటాయి. ఇక్కడి పరిసరాలు లాన్స్ పూలచెట్లు ఫెన్సింగులతో చక్కని పర్యవేక్షణలో పరిశుభ్రంగానూ ఆకర్షణీయంగా ఉంటాయి.
రక్షణవ్యవస్థ
సింగపూరు రక్షణవ్యవహారాలు మినిస్ట్రీ ఆఫ్ డిఫెన్స్ (MINDEF)ఆధ్వర్యంలో ఉంటాయి. సింగపూరు ఆర్మీ, రిపబ్లిక్ ఆఫ్ సింగపూరు నావీ, రిపబ్లిక్ ఆఫ్ సింగపూరు ఎయిర్ ఫోర్స్ఈ మూడు కలిసి సింగపూరు ఆర్మ్ ఫోర్స్ రక్షణశాఖ మంత్రి అధికారంలోఉంటాయి. వీరికి కొన్ని సంస్థలు స్వచ్ఛందంగా తమ సేవలు అందిస్తారు.
సింగపూరు ప్రభుత్వం ఆరోగ్యవంతమైన ప్రతి సింగపూరు పురుషుడు రక్షణవ్యవస్థలో కనీసం 2 సంవత్సరాల కాలం పనిచేయాలని కోరుతుంది. ఆరోగ్య సమస్యలు ఉన్న వాళ్ళకు, కొన్ని తప్పనిసరి పరిస్థితుల్లోనివారికి కొన్ని మినహాయింపులు ఉంటాయి. రెండవతరానికి చెంది సింగపూరులో స్థిరనివాస మేర్పరచుకున్న పురుషులకు ఈ చట్టం వర్తిస్తుంది. రెండు సంవత్సరముల సేవల అనంతరం రక్షణశాఖలో కొనసాగే విషయం పౌరుడు స్వయంగా నిర్ణయించుకోవచ్చును.నలభై నుండి ఏభై సంవత్సరముల వరకు రక్షణశాఖలో నేరుగానూ లేక రిజర్విస్ట్ గానూ సేవలందించ వచ్చు.నలభై సంవత్సరముల అనంతరం కమిషన్డ్ ఆఫీసర్‌గా చేయవచ్చు. రిజర్విస్ట్ అంటే అత్యవసర సమయాలలో మాత్రమే రక్షణశాఖలో పనిచేసేవారు. 3,50,000 మంది పురుషులు రిజర్విస్ట్ గా నమోదు చేసుకున్నారు .72,500 మంది పురుషులు పూర్తి కాల సేవలో నమోదై ఉన్నారు.
సింగపూరు ఆర్మీ స్వదేశ రక్షణకే ఉపయోగపడిననూ ప్రపంచ వ్యాప్తంగా అవసరమైనప్పుడు మానవతావాదంతో ఇతరసేవలలో కూడా పాల్గొంటుంది. ఫైవ్ డిఫెన్స్అగ్రిమెంట్ ఏర్పాటు చేసుకున్న అయిదు దేశాలలో సింగపూరు ఒకటి. 1980 నుండి సింగపూరు ఆర్మీ అంతర్జాతీయ శిక్షణా కేంద్రాలను అమెరికా, ఆస్ట్రేలియా, రిపబ్లిక్ చైనా, న్యూజిలాండ్, బ్రూనై, ఫ్రాన్స్, థాయిలాండ్, భారత్, దక్షిణాఫ్రికా లలో నిర్వహిస్తుంది. అన్ని విషయాలపై దృష్టి సారించి అన్ని రకాల బెదిరింపులను ఎదుర్కొనేలా వ్యూహరచనతో రక్షణరంగాన్ని అభివృద్ధి చేస్తూ పటిష్ఠం చేస్తూ ఉంది.
సింగపూరు అర్మీని అంతర్జాతీయ సహాయానికీ నియోగిస్తూ ఉంటుంది. అమెరికాతో చేరి 11 దేశాలు పాల్గొనే శాంతి పరిరక్షణ సహాయ బృందంలో సింగపూరు ఆర్మీకి భాగంఉంది. 2001 సెప్టెంబర్లో లూసియానాకు రిపబ్లిక్ ఆఫ్ సింగపూరు ఎయిర్ ఫోర్స్ Ch -47 చినూక్ హెలికాప్టర్లను హరికెన్ కాతరినా తుఫాను సహాయార్ధం పంపింది. ఆ తరువాత సునామీ బాధితుల సహాయార్ధం 3 టాంక్ లోడెడ్ షిప్స్,12 సూపర్ ప్యూమా,8 చినూక్ హెలికాప్టర్లను నియోగించింది. పప్రపన్ఛమ్లొ మన్ఛి కత్తుదిత్తమైన నగరమ్గ పెరొగన్ఛినది.
ప్రభుత్వ విధానాలు
సింగపూరుకు స్వాతంత్ర్యం వచ్చినప్పటి నుండి పీపుల్స్ ఏక్షన్ పార్టీ (PAP) ఆధిపత్యంలోనే ఉంది. ఈ కారణంగా అంతర్జాతీయ రాజకీయ విమర్శకులు, సింగపూరు ప్రతిపక్ష పార్టీలైన వర్కర్స్ పార్టీ ఆఫ్ సింగపూరు, సింగపూరు డెమాక్రటిక్ పార్టీ (SDP), సింగపూరు డెమాక్రటిక్ అలయన్స్ (SDA) సింగపూరును ఏకపక్ష పార్టీగా విమర్శిస్తూ ఉంటారు. విమర్శకులు సింగపూరును ప్రజాస్వాతంత్ర్యం లేని దేశంగాను, సంపూర్ణ స్వాతంత్ర్యం లేని దేశంగాను విమర్శిస్తుంటారు. అంతర్జాతీయ సంస్థ అయిన ఎకనమిక్ ఇంటెలిజన్స్ యూనిట్ సింగపూరు స్వాతంత్ర్యం సార్వభౌమత్వం మిశ్రితమైన మిశ్రమ ప్రదేశంగా వర్ణించారు. అంతర్జాతీయ సంస్థ అయిన ఫ్రీడం హౌస్ కొంత భాగం స్వాతంత్ర్యం మాత్రమే ఉన్న దేశాలవరసలో సింగపూరును చేర్చింది. ఏది ఏమైనా జాతీయ ఎన్నికలలో మాత్రం చట్టఅతిక్రమణ, రిగ్గింగ్ వంటి అవాంఛనీయ సంఘటనలు చోటు చేసుకోక పోవడం విశేషం. ప్రధాన పార్టీ అయిన పి ఎ పి ప్రచారయంత్రాంగాన్ని తమకనుగుణంగా వాడుకుంటుందన్న విమర్శకు గురి అవుతూనే ఉంది.
సింగపూరు ఆర్థికరంగంలో ఆధిక్యత సింగపూరు ప్రభుత్వ సంబంధిత రవాణా రంగము, ప్రచురణ సంస్థలు, ప్రసార సంస్థలు, ప్రజావసరాలు మొదలైన సంస్థలదే. సింగపూరు అతితక్కువ అవినీతి కలిగిన దేశంగా ఆసియాలో ప్రథమ స్థానంలోను, అంతర్జాతీయంగా పదవ స్థానంలోనూ ఉంది. పారదర్శకమైన ఆర్థిక వ్యవస్థ కలిగిన దేశంగా సింగపూరుకు అంతర్జాతీయ ప్రత్యేకత ఉంది.
సింగపూరు చట్టం బ్రిటిష్ ఇండియన్ చట్టాన్ని అనుసరించేదే అయినా పి ఏ పి పార్టీ మాత్రం పాశ్చాత్య దేశాల సంపూర్ణ ప్రజాస్వాతంత్ర్యపు విలువలు పాటించడంలో కొంతవరకు విముఖత చూపిస్తూనే ఉంది. విభిన్న సంస్కృతుల, మతముల, భాషల ప్రజలు నివసిస్తున్న దేశం కనుక అల్ప సంఖ్యాకులను రెచ్చగొట్టేవి, ప్రశాంతతకు భంగం కలిగించేవి, ప్రజాశ్రేయస్సుకు ప్రతికూలమైనట్టి వ్యాఖ్యలను నిషేధిస్తూ వాక్ స్వాతంత్ర్యాన్ని ఒకింత కట్టుబాటులో ఉంచుతూ ఉంది. అల్పసంఖ్యాకులను రెచ్చగొట్టే విధంగా బ్లాగులలో వ్యాఖ్యానాలను ప్రచురించిన ముగ్గురు బ్లాగర్ల పై చర్య తీసుకోవడం ఇందుకు నిదర్శనం. అధిక జరిమానా, కొరడాదెబ్బలు లాంటి శిక్షలు అమలులో ఉన్నాయి. క్రూరమైనహత్యలూ, హానికరమైన మత్తు పదార్థాలకు సంబంధించిన నేరాలకు ఉరిశిక్ష విధించడం మామూలు విషయమే. ప్రపంచంలో అధికశాతం ఉరిశిక్షలు అమలవుతున్న దేశాలలో సింగపూరుది అగ్రస్థానం. ఉరిశిక్షల అమలు విషయంలో అంతర్జాతీయ మానవహక్కుల సమితి విమర్శలను ఎదుర్కుంటున్న సింగపూరు ప్రభుత్వం తమ దేశంలో అమలు చేయవలసిన చట్టంపై తమకు సంపూర్ణ హక్కు ఉందని వాదిస్తూ తమ చర్యలను సమర్ధించుకుంటోంది.
మూలాలు
వర్గం:ఆసియా ఖండపు రాజధానులు వర్గం:ఈ వారం వ్యాసాలు వర్గం:నగర రాజ్యాలు
ఫిన్లాండ్‌లో హిందూమతం
ఫిన్లాండ్‌లో హిందూమతం చాలా చిన్న మతం. ఇక్కడ 5000 నుండి 6000 మంది హిందువులు ఉన్నారు. వీరిలో అత్యధికులు భారతదేశం, నేపాల్, శ్రీలంకకు చెందినవారు. నోకియా వంటి కంపెనీలు భారతదేశం నుండి ఇన్ఫర్మేషన్ టెక్నాలజీ ఉద్యోగులను నియమించుకోవడం వల్ల ఫిన్లాండ్‌లో 21వ శతాబ్దం ప్రారంభంలో మొదటిసారిగా గణనీయమైన హిందూ జనాభా వచ్చింది.
జనాభా వివరాలు
ఫిన్లాండ్ గణాంకాల ప్రకారం 2000 నుండి 2020 వరకు ఫిన్లాండ్‌లో హిందువుల జనాభా:అయితే, 2011లో మరో అంచనా ప్రకారం ఫిన్లాండ్‌లో 524 మంది హిందువులు ఉన్నారు. 2015లో ARDA ప్రకారం, ఫిన్లాండ్‌లో 1080 మంది హిందువులు ఉన్నారు.
వివాదం
2009లో, ఫిన్లాండ్‌లోని హిందూ నాయకులు కియాస్మా మ్యూజియం ఆఫ్ కాంటెంపరరీ ఆర్ట్‌లోని ప్రదర్శనలో "హిందూమతాన్ని కించపరిచే" ఫోటోను చేర్చడాన్ని నిరసించారు. ఆ తరువాత మ్యూజియం ఆ ఫోటోలో హిందూ మతానికి సంబంధించిన సూచనను తొలగించింది.
ఫిన్లాండ్‌లోని హిందూ సమూహాలు
హెల్సింకిలోని రుహోలాహ్తిలో అంతర్జాతీయ కృష్ణ చైతన్య దేవాలయం ఉంది.
మూలాలు
వర్గం:దేశాల వారీగా హిందూమతం వర్గం:ఫిన్‌లాండ్
మనసు మమత (ధారావాహిక)
కధ
ఈ కథలో  కోటేశ్వర్ రావు (కోటి)  ఉన్నత హోదా, సంపన్న వ్యక్తి .అయిన హర్షవర్దన్ కోసం పనిచేస్తాడు. కోటి అనే సాధారణ దిగువ మధ్యతరగతి వ్యక్తి, తన భార్య, వారి కుమార్తె అర్చనతో ( ప్రశంసనీయమైన పాత్ర ఉన్న అందమైన అమ్మాయి)కలిసి ఉండేవాడు. అర్చనకు హర్షవర్ధన్ అంటే చాల గౌరవం, కాని హర్షవర్దన్ యొక్క భయంకరమైన కుమార్తె సౌందర్య, అర్చనపై అసూయపడి పడేది.
ఈ కథలోనే రాంప్రాసాద్ అనే పారిశ్రామిక కార్మికుడి భార్య పూజా చనిపోతుంది.అతని కుమార్తె లల్లి (లలిత), అతను  ఒంటరిగా  ఉండేవారు. ఇలా ఉండగా  అర్చన  ఒక  పాఠశాలలో ఉపాధ్యాయురాలిగా  చేరి లల్లి  తరగతికి  కేటాయించబడుతుంది. అర్చన   లల్లి  విషయాలను  గురించి తెలుసుకుంటుంది, ఆమె పట్ల ఎంతో సానుభూతితో ఉంటుంది.ఇది వారిద్దరిమద్య స్నేహాన్ని ఏర్పరుస్తుంది. కొంతకాలం తర్వాత రాంప్రసాద్, అర్చన వివాహం చేసుకుంటారు, లల్లి తన కోసం ప్రేమగల తల్లిని పొందుతుంది.
కొత్తగా ఏర్పడిన రాంప్రాసాద్ కుటుంబం,రాంప్రసాద్ తల్లిదండ్రులు, అతని సోదరుడు కృష్ణ, అతని సోదరితో సంతోషంగా జీవించడం ప్రారంభిస్తారు. ఇలా ఉండగా, సౌందర్య వారికి సమస్యలను కలిగించడానికి ప్రయత్నిస్తుంది.సంఘటనల క్రమంలో, రాంప్రాసాద్ సోదరుడు కృష్ణ సౌందర్యను వివాహం చేసుకుంటాడు. ఆమె ఇంట్లో అందరికీ  ఇబ్బంది  కలిగించడం ప్రారంభిస్తుంది. ఆమె కారణంగా రాంప్రసాద్ తండ్రి దు:ఖంతో మరణిస్తాడు.
తరువాత కధలో  గాయత్రి దేవి  అనే సంపన్న వితంతువుకు బన్నీ అనే కొడుకు,ఇప్పుడు  వీరివైపు  మారుతుంది. అర్చన హఠాత్తుగా ప్రమాదంలో చనిపోయే వరకు రాంప్రాసాద్, అతని కుటుంబం సాధారణ జీవితాన్ని గడపడం ప్రారంభిస్తారు. ఇంతలో, సౌందర్ కృష్ణకు విడాకులు ఇచ్చి గాయత్రీ దేవి యొక్క గొప్ప బంధువు శశాంక్ ను వివాహం చేసుకుంటుతుంది .వారిద్దరూ కలసి గాయత్రీ  దేవిని చంపి ,ఆమె సంపదను తీసుకోవాలని నిర్ణయించుకుంటారు.
కృష్ణ అర్చనను చూశానని తన అన్నయ్యకు చెప్తాడు. అది అసాధ్యమని, రాంప్రసాద్ అతన్ని నమ్మడు.కాని తరువాత అర్చన రూపంలో వేరొకరు కలిగి ఉన్నట్లు తెలుస్తుంది. అ అమ్మాయి కృష్ణతో ప్రేమలో పడి, వారు పెళ్లి చేసుకుంటారు. సంఘటనల యొక్క మరొక మలుపులో, అర్చన అస్సలు చనిపోలేదు! ఆమె అసంతృప్తిగా ఉన్నందున ఆమె ఇంటి నుండి పారిపోవడానికి ప్రయత్నిస్తుంది. ఆమె అప్పుడు గాయత్రి దేవికి చెందిన నిర్మాణ స్థలంలో కూలీగా పనిచేస్తుంది. త గాయత్రి దేవిని సౌందర్య, శశాంక్ హత్య చేయబోతున్న సమయంలో, అర్చనకు తీవ్రంగా గాయాలు అయ్యి, ఆమె ముఖంపై మచ్చ వస్తాయి. అకాల మరణం నుండి ఆమెను రక్షించడానికి గాయత్రి దేవి ముఖాన్ని అర్చనపై ఉంచాలని వైద్యులు నిర్ణయించుకుంటారు. కోలుకున్న తరువాత, వైద్యులు అర్చనకు నిజం వెల్లడిస్తారు, గాయత్రి దేవి యొక్క గుర్తింపును తీసుకోవడానికి ఆమె అంగీకరిస్తుంది. గాయత్రీ దేవి (వాస్తవానికి అర్చన) ఇంకా బతికే ఉన్నట్లు చూసి సౌందర్య, శశాంక్ షాక్ అవుతారు.
షంషీగూడ (కూకట్‌పల్లి మండలం)
షంషీగూడ, తెలంగాణ రాష్ట్ర రాజధాని హైదరాబాదులోని ఒక ప్రాంతం. హైదరాబాదు మహానగరపాలక సంస్థ లో భాగమైన బాగ్‌అమీర్, కూకట్‌పల్లి మండలంలో ఉంది.
మనసు మమత (ధారావాహిక)
కధ
కొంచెం తరువాత, కృష్ణ, అతని భార్య (అర్చన ముఖంతో ఉన్న ) USA కి బయలుదేరుతారు. నిజమైన అర్చన ఇంటికి తిరిగి, బన్నీ పారిపోతాడు. అతన్ని టాక్సీ డ్రైవర్ కుటుంబం చూసుకుంటుంది, అతని పేరును రాజాగా మారుస్తుంది. రాజాగా, అతనికి ఇప్పుడు అశోక్ అనే కొత్త శత్రువు ఉన్నాడు. ఈ సమయానికి, సౌందర్య దోషిగా తేలింది, గాయత్రి దేవి హత్యకు జైలు పాలు  అవుతుంది. అశోక్ ఒక పోలీసు అధికారి, రాజాపై పగ పెంచుకున్నాడు. రాజా తన గ్రామం నుండి పారిపోయి హైదరాబాద్ లో స్థిరపడతాడు, శంకర్, అతని సోదరి లక్ష్మి అనే నేరస్థుడితో కలిసి వెళ్తాడు. రాంప్రాసాద్ ఇప్పుడు పెరిగిన కుమార్తె లల్లిపై అశోక్, రాజా గొడవ ప్రారంభిస్తారు. లల్లి అయితే అశోక్‌ను వివాహం చేసుకుంటారు. ఈ సమయంలో కృష్ణ, అతని కుమార్తె చందు హైదరాబాద్‌లో దిగుతారు. అర్చన యొక్క రూపాన్ని పోలిన కృష్ణ భార్య USA లో మరణించినట్లు వారు తమ కుటుంబానికి చెబుతారు.
షంషీగూడ (కూకట్‌పల్లి మండలం)
సమీప ప్రాంతాలు
ఇక్కడికి సమీపంలో ఎంజె కాలనీ, వివేక్ నగర్, ఎపిహెచ్‌బి కాలనీ, మలేషియా టౌన్ షిప్, విజయనగర్ కాలనీ, మూసాపేట, మహంకాళినగర్, జయనగర్ కాలనీ, హెచ్ఎంటి, శాతవాహన నగర్, నవోదయ కాలనీ, ఇందిరా హిల్స్, మొదలైన ప్రాంతాలు ఉన్నాయి.
మనసు మమత (ధారావాహిక)
కధ
అర్చన ఇప్పుడు తన అసలు గుర్తింపును కుటుంబానికి వెల్లడిస్తుంది. అలాగే, రాజా తన నిజమైన కుటుంబ చరిత్రను తెలుసుకుంటాడు, చాలా డబ్బును వారసత్వంగా పొందుతాడు. అతను ఒక అనాథాశ్రమాన్ని ప్రారంభిస్తాడు. అలాగే శంకర్‌ను అశోక్ చంపేస్తాడు. శంకర్ సోదరి లక్ష్మి రాజాతో ప్రేమలో పడుతుంది, కాని రాజా చందుతో ప్రేమలో ఉట్టాడు. లక్ష్మి, రాజా కోసం వెంబడించడం మానేసి ఆత్మహత్య చేసుకుంటుంది. కొన్ని అపార్థాల కారణంగా, రాజా, చందు విడిపోతారు. అయితే, వారు ఒక రోజు వాదిస్తున్నప్పుడు, రాజా ఎక్కడా లేని విధంగా చందును ప్రతిపాదించాడు. అయితే, చందు, రాజా ఈ విషయాన్ని ఎవరికీ వెల్లడించరు. వారు త్వరలోనే మళ్ళీ కలిసి జీవించడం ప్రారంభిస్తారు, వారి వివాహ ప్రణాళికలను అందరికీ వెల్లడిస్తారు. రాంప్రసాద్ వివాహానికి అంగీకరించడు, రాజాతో వాదించడం ప్రారంభిస్తాడు. అతని ఒత్తిడి కారణంగా,రాంప్రసాద్  గుండెపోటుతో  మరణిస్తాడు.
షంషీగూడ (కూకట్‌పల్లి మండలం)
రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో షంషీగూడ నుండి నగరంలోని ఆల్విన్ కాలనీ, సికింద్రాబాద్, కెపిహెచ్‌బి కాలనీ, లాలాగూడ మొదలైన ప్రాంతాలకు మొదలైన ప్రాంతాలకు బస్సు సౌకర్యం ఉంది. సమీపంలో హైటెక్ సిటీ రైల్వే స్టేషను, బోరబండ రైల్వే స్టేషను ఉన్నాయి.
మనసు మమత (ధారావాహిక)
కధ
అర్చన యొక్క రూపాన్ని మళ్లీ కనుగొన్నప్పుడు కథలో మరో మలుపు వస్తుంది. ఆమె అసలు పేరు జయంతి, నిర్మాణ సంస్థను(జయంతి కన్స్ట్రక్షన్స్) కలిగి ఉంటుంది. దీనితో కృష్ణ షాక్ అవుతాడు. అతను జయంతి కంపెనీ కోసం పనిచేయడం ప్రారంభిస్తాడు, కాని జయంతి నిజంగా తన ఉద్యోగులపై సానుభూతి చూపించని ఒక సగటు మహిళ అని తెలుసుకుంటాడు. ఒక రోజు, చందు జయంతి కార్యాలయంలో  ఆమెను కలుస్తుంది. జయంతికి పెళ్లి కావాలని కోరుకునే జయంతి తండ్రి సహాయంతో చందు తన తండ్రిని, జయంతిని వివాహం చేసుకోవాలని నిర్ణయించుకుంటారు. చందు జయంతిని ఒప్పించి, జయంతి కృష్ణని ఆకట్టుకోవడం ప్రారంభిస్తుంది. కృష్ణ జయంతిని వివాహం చేసుకోవడానికి అంగీకరించినప్పుడు, కృష్ణపై కేసు పెట్టబడుతుంది. కృష్ణ, భార్గవిపై కేసు పెట్టిన అమ్మాయి .కృష్ణ తన తండ్రి అని పేర్కొంది, తనకు ఈ రకమైన సంబంధాలు లేవని చెప్పి కృష్ణ అంగీకరించడు. కానీ భార్గవి తన తల్లి సౌందర్య జైలులో ఉన్నప్పుడు ఈ సత్యాలను వ్రాసిందని, జైలులో కూడా ఆమెకు జన్మనిచ్చిందని చెప్తుంది. ఆమె జైలులోనే మరణించింది అని చెప్తుంది.
షంషీగూడ (కూకట్‌పల్లి మండలం)
బయటి లింకులు
వర్గం:హైదరాబాదులోని ప్రాంతాలు
మనసు మమత (ధారావాహిక)
కధ
న్యాయమూర్తి డిఎన్ఎ పరీక్ష కోసం అడుగుతాడు,.అది భార్గవి ,కృష్ణ కుమార్తె అని చూపిస్తుంది. ఆ రోజు తాగుతున్న కృష్ణ థమ్స్ అప్‌లో కొంచెం మత్తుమందులాంటిది  చేర్చమని భార్గవి తల్లి  తన స్నేహితుడిని కోరినట్లు కృష్ణకు తెలుస్తుంది. అప్పుడు సౌందర్య మోసం చేసింది. స్నేహితుడు ఈ సత్యాన్ని కృష్ణకు చెప్తాడు, అప్పుడు దానిని నమ్ముకుని భార్గవి దగ్గరకు వెళ్తాడు. భార్గవి అతన్ని సేవకుడిగా ఉపయోగిస్తుంది. కృష్ణ ఆమెతో గడపని సమయాన్ని సమకూర్చుకుంటాడు. ఇంతలో, చందుకు మెదడు క్యాన్సర్ ఉన్నట్లు నిర్ధారణ. ఆమె ఈ విషయాన్ని ఎవరితోనూ చెప్పదు, ప్రతి ఒక్కరినీ, అన్నింటినీ విడిచిపెట్టి, రాజాతో పోరాడటం ప్రారంభించాలని నిర్ణయించుకుంటుంది.ఎందుకంటే ఆమె మరణం కారణంగా ఎవరైనా చెడుగా భావించకూడదని ఆమె కోరుకుంది. చివరికి రాజాకు కోపం వచ్చి ఆమెను వదిలివేస్తాడు.
తన భార్యతో కొన్ని అపార్థాల కారణంగా భార్య, కుమార్తె పింకీని విడిచిపెట్టిన చక్రవర్తి అనే ఓ వైద్యుడి గురించి చందు తెలుసుకుంటుతుంది. చందు అప్పుడు ఈ కుటుంబంలో చేరడం ఆమె లక్ష్యం,ఆమె ప్రయత్నిస్తూనే ఉంతుంది, చందు కుటుంబం ఆమెను వెతుకుతూనే ఉంతుంది. ఆమె విజయవంతం అయినప్పుడు, డాక్టర్ చక్రవర్తి ఆమె వ్యాధి గురించి తెలుసుకుని, ఆమెను నయం చేయాలని నిర్ణయించుకుంటాడు. ఆపరేషన్ కొనసాగుతుంది, ప్రస్తుతం చందు కుటుంబం ఆసుపత్రిలో ఉంది. చందుకు నయమయ్యింది, కాని అప్పుడు ఆమె కంటి చూపు  పోతుంది  అని వైద్యులు గ్రహింస్తారు. ఆమె నయమయ్యే ముందు కొన్ని రోజులు చందు గుడ్డిగా ఉంతుంది. రాజా, చందు తిరిగి కలుస్తారు, ప్రతిదీ సరిగ్గా అనిపించినప్పుడు, భార్గవి రాజాపై దృష్టి పెట్టడం ప్రారంభిస్తుంది. ఆమె రాజుపై చందూకు అనుమానామం కలిగేలా  చేస్తుంది. భార్గవితో రాజా తనను మోసం చేస్తున్నాడని ఆమెకు అనిపిస్తుంది. ఆమెపై అత్యాచారం చేయడానికి ప్రయత్నించానని భార్గవి రాజాపై కేసు పెడుతుంది.
రాజా, ఖచ్చితమైన సాక్ష్యాలతో, కేసును గెలుస్తాడు. అర్చన ఇప్పుడు రాజా ప్రారంభించిన అనాథాశ్రమాన్ని నడుపుతుంట్టుంది. చందు గర్భవతి అయినప్పుడు,ఆమె మంచి స్నేహితుడు, డాక్టర్, కృష్ణతో ఆమెకు పిల్లలు పుట్టలేరని, డాక్టర్ చక్రవర్తి ఈ విషయాన్ని చందు మెదడు క్యాన్సర్ ఆపరేషన్ తర్వాత ఆమెకు ప్రస్తావించారని పేర్కొన్నారు. ఆ సమయంలో అందరూ సంతోషంగా ఉట్టారు. ఈ విషయం ఎవరికీ తెలియదు. చందూ, అప్పటికే కృష్ణ ప్రసాద్‌పై పగ పెంచుకుంట్టుంది, ఎందుకంటే ఆమె తండ్రి తనను విడిచిపెట్టి, భార్గవితో మాత్రమే ఉన్నారని ఆమె భావిస్తుంది. కృష్ణ వచ్చి చందును గర్భస్రావం చేయమని అడుగుతాడు, కాని ఆమెకు కారణం చెప్పడు. తన తండ్రి ఇప్పుడు ఆమెను ద్వేషిస్తున్నాడని, అతను ఆమెను సంతోషంగా చూడాలని ఎప్పుడూ కోరుకోలేదని చందు భావిస్తుంది .కాబట్టి ఆమె అతనిని ఇష్టపడదు. కానీ ఆమె స్నేహితుడు నెమ్మదిగా వాస్తవాన్ని చందుకు ప్రస్తావించినప్పుడు, ఆమె పాపం అంగీకరిస్తుంది. ఆపరేషన్ తర్వాత, చందు సమస్య ఇప్పుడు నయమైందని డాక్టర్ చెబుతారు ! అప్పుడు చందు, ఆమె తండ్రి మధ్య విషయాలు చల్లబడతాయి. మళ్ళీ కొంత సమయం తరువాత, చందు గర్భవతి అవుతుంది.
బాహ్య మూలాలు
వర్గం:టెలివిజన్ సిరీస్
రష్యాలో హిందూమతం
thumb| [[అంతర్జాతీయ కృష్ణ చైతన్య సంఘం|ఇస్కాన్ మాస్కో రథ యాత్ర]] హిందూమతం రష్యాలో ప్రధానంగా ఇంటర్నేషనల్ సొసైటీ ఫర్ కృష్ణ కాన్షియస్‌నెస్ (ఇస్కాన్) నుండి వచ్చిన పండితులు, భారతదేశం నుండి వచ్చిన స్వాములు, భారతీయ వలసదారుల ద్వారా వ్యాప్తి చెందింది. రష్యాలో ఇస్కాన్‌కు సాపేక్షికంగా బలమైన అనుచరులు ఉన్నప్పటికీ, ఇతర సంస్థలకు పెద్దగా అనుయాయులు లేరు. రష్యాలో చురుకైన తంత్ర సంఘం పనిచేస్తోంది. 2012 అధికారిక జనాభా లెక్కల ప్రకారం, రష్యాలో 1,40,000 మంది హిందువులు ఉన్నారు, ఇది రష్యా జనాభాలో 0.1%.
చరిత్ర
కుడి|thumb| [[రష్యా|రష్యాలోని ఆస్ట్రాఖాన్‌లోని హిందూ దేవాలయాన్ని చూపించే 19వ శతాబ్దపు తొలి చెక్కడం.]] రష్యాలో హిందూమత చరిత్ర కనీసం 16వ శతాబ్దం నాటిది. 1556లో ఆస్ట్రాఖాన్‌ను స్వాధీనం చేసుకున్నప్పుడు, చిన్న భారతీయ సమాజం మాస్కో దేశంలో భాగమైంది. 18వ శతాబ్దం ప్రారంభంలో, మొదటి రష్యన్ చక్రవర్తి పీటర్ ది గ్రేట్, ఆస్ట్రాఖాన్ హిందువులను కలుసుకున్నాడు. వారి అభ్యర్థన మేరకు హిందువుల విశ్వాసాలను పరిరక్షించడానికి ఒక చట్టాన్ని జారీ చేయాలని రష్యన్ సెనేట్‌ను కోరాడు. ఒక విదేశీ మతాన్ని రక్షించడానికి రష్యాలో చేసిన మొదటి చట్టం ఇదే.
1971లో AC భక్తివేదాంత స్వామి ప్రభుపాద, ఇంటర్నేషనల్ సొసైటీ ఫర్ కృష్ణ కాన్షియస్‌నెస్ (ఇస్కాన్) వ్యవస్థాపకుడు ఇస్కాన్‌ను రష్యాకు పరిచయం చేశాశు. 1988లో, ఇస్కాన్ మొదటిసారిగా మతంగా నమోదు అయింది. తరువాత, 1998లో ఇది తిరిగి నమోదైంది. అదే సంవత్సరంలో, రష్యాలో 120 కృష్ణ సంఘాలు ఉన్నాయి.
2007లో, వోల్గా ప్రాంతంలో తవ్వకాల్లో పురాతన విష్ణు విగ్రహం బైటపడింది, దీనివలన రష్యాలో హిందూమతం పట్ల ఆసక్తిని పెరిగింది.
రష్యాలో హిందూ తెగలు
thumb| [[రథోత్సవం|రథయాత్ర జరుపుకుంటున్న రష్యన్ హిందువులు]] thumb| యెస్సెంటుకిలోని ఇస్కాన్ దేవాలయం
వైష్ణవులు
2005 డిసెంబరు నాటికి, ఫెడరల్ రిజిస్ట్రేషన్ సర్వీస్ 79 హిందూ సమూహాలను కృష్ణమతం గా నమోదు చేసింది. అవి ఇంటర్నేషనల్ సొసైటీ ఫర్ కృష్ణ కాన్షస్‌నెస్, ఇస్కాన్ రివైవల్ మూవ్‌మెంట్, సైన్స్ ఆఫ్ ఐడెంటిటీ ఫౌండేషన్, శ్రీ చైతన్య సరస్వత్ మఠ్, శ్రీ చైతన్య గౌడియా మట్, శ్రీ క్ర్ష్ణ చైతన్య మిషన్, శ్రీ గోపీనాథ గౌడియా మఠ్, అంతర్జాతీయ స్వచ్ఛ భక్తి యోగ సంఘం.
శైవమతం
రష్యాలో శైవమత అనుయాయులు నాథ్‌లు, లింగాయత్‌లు (వీరశైవ), తంత్ర సంఘ.
హిందూ సంస్కరణ ఉద్యమాలు
రష్యాలో ఉన్న హిందూ సంస్థలు బ్రహ్మ కుమారీలు, రామకృష్ణ మిషన్, ఆర్య సమాజం, శ్రీ అరబిందో ఆశ్రమం, అంతర్జాతీయ శివానంద యోగా వేదాంత కేంద్రాలు, ఆనంద మార్గ, ఆనంద సంఘం, స్వీయ-సాక్షాత్కార ఫెలోషిప్, శ్రీ రమణ ఆశ్రమం, సహజ యోగ, శ్రీ చిన్మయి సెంటర్, సనాతన్ సంస్థ, సత్యసాయి బాబా ఉద్యమం, సైన్స్ ఆఫ్ ఐడెంటిటీ ఫౌండేషన్, శ్రీ ప్రకాష్ ధామ్, మహర్షి మహేష్ యోగి, హైదఖాన్ బాబాజీతో అనుబంధించబడిన సంస్థలు. బ్రహ్మ కుమారీలు 20 కేంద్రాలను, రామకృష్ణ మిషన్ ఒక కేంద్రాన్నీ నడుపుతున్నాయి. ఆనంద మార్గ కు బర్నౌల్ లో కేంద్రం, తంత్ర సంఘంకు మాస్కోలో ఒకటి, నీఝ్నీ నొవ్‌గొరోద్‌లో ఒకటీ ఉన్నాయి.
స్లావిక్ వేదిజం
స్లావిక్, రష్యన్ లేదా పీటర్‌బర్గియన్ వైదికం, నియో-వైదికం లేదా వైదికం అనేవి రష్యా, సైబీరియా, ఇతర స్లావిక్ దేశాలు, కామన్వెల్త్ ఆఫ్ ఇండిపెండెంట్ స్టేట్స్ లోని సభ్యులు, సోవియట్ అనంతర దేశాలన్నిటిలోనూ సమకాలీన వేద మతాన్ని సూచించడానికి వాడే పదాలు.
స్లావిక్ వేదవాదం అనేది వేద ఆచారాలను, పురాతన వేద దేవతలను ఆరాధిస్తూ, ఆధునిక భారతీయ హిందూమతంతో బలమైన బంధాన్ని కొనసాగించే ఇతర సమూహాల నుండి వేరుగా ఉంటుంది. అయితే క్రిష్ణైట్ సమూహాలు తరచుగా తమను తాము "వైదికులు"గా గుర్తించుకుంటాయి.
పీటర్‌బర్గియన్ వేదవాదం వంటి స్లావిక్ స్థానిక విశ్వాసం లోని కొన్ని సమకాలీకరణ సమూహాలు "వేదవాదం" అనే పదాన్ని ఉపయోగిస్తాయి, వేద దేవతలను ఆరాధిస్తాయి, అయితే ప్రధాన స్రవంతి రోడ్‌నవరీ స్థానిక స్లావిక్ ఆచారాలు, దేవతలకు.స్లావిక్ పేర్లనూ ఉపయోగిసస్తుంది.
జనాభా వివరాలు
thumb| రష్యాలో హిందూమతం 2012 అధికారిక జనాభా లెక్కల ప్రకారం, రష్యాలో హిందూ మతస్థులు 1,40,000 మంది ఉన్నారు. మొత్తం జనాభాలో వీరు 0.1%. ఆల్టై రిపబ్లిక్ లో 2%, సమర ఒబ్లాస్ట్ లో 0.5%,  ఖకాసియా, కల్మికియా, బ్రయాన్స్క్  ఒబ్లాస్ట్, కమ్చత్కా, కుర్గన్ ఒబ్లాస్ట్, టియూమెన్ ఒబ్లాస్ట్, చేల్యబిన్స్క్ ఒబ్లాస్ట్ లలో 0.4%, స్వెర్ద్‌లోవ్స్క్‌ ఒబ్లాస్ట్ లో 0.3% , యమలియా, క్రాస్నోదర్ క్రై, స్టావ్రోపోల్ క్రై, రోస్టోవ్ ఒబ్లాస్ట్, సఖాలిన్ ఒబ్లాస్ట్ లలో 0.2% నుండి 0.3%, ఇతర ఫెడరల్ సబ్జెక్టులలో 0.1% నుండి 0.2% వరకు ఉన్నారు.
2006లో, రష్యా రాజధాని మాస్కోలో 10,000 మంది హరే కృష్ణ భక్తులు, కనీసం 5,000 మంది భారతీయులు, శ్రీలంకలు, నేపాలీలు, మారిషయన్లు హిందూమతస్థులు ఉన్నారు.
రష్యాలో ఇస్కాన్ అనుచరుల సంఖ్య వివాదాస్పదమైంది. అసోసియేషన్ ఆఫ్ ఇండియన్స్ ఆఫ్ రష్యాకు చెందిన సంజీత్ ఝా ప్రకారం, రష్యాలో కృష్ణ భక్తుల జనాభా 2,50,000 వరకు ఉంటుందని అంచనా. అయితే ఇన్స్టిట్యూట్ ఆఫ్ ఓరియంటల్ స్టడీస్‌కు చెందిన ఫిలాటోవ్, ఈ సంఖ్య 15,000గా అంచనా వేశాడు. రష్యన్ ఇస్కాన్ గురువైన భక్తి విజ్ఞాన గోస్వామి ప్రకారం, రష్యాలో 2011లో 50,000 మంది క్రియాశీల హరే కృష్ణ భక్తులు ఉన్నారు
మూలాలు
వర్గం:దేశాల వారీగా హిందూమతం
ఆంధ్రప్రదేశ్ జాబితాలు
thumb|450x450px ఆంధ్రప్రదేశ్‌కు సంబంధించిన వివిధ జాబితాలు ఈ పేజీలో ఇవ్వబడ్డాయి. ఏదైనా క్రొత్త జాబితా తయారు చేస్తే దాని లింకు ఈ పేజీలో సంబంధిత విభాగంలో ఉంచండి.
పాలనా విభాగాలు, రాజకీయాలు
జిల్లాలు, మండలాలు వగైరా
వెలుపలి లంకెలు
వర్గం:భారతదేశానికి సంబంధించిన జాబితాలు
ఎన్. తుకారాంజీ
నూన్‌సావత్‌ తుకారాంజీ భారతదేశానికి చెందిన న్యాయమూర్తి. ఆయన 2021 అక్టోబరు 13న తెలంగాణ హైకోర్టు న్యాయమూర్తిగా నియమితుడయ్యాడు. ఆయన అక్టోబరు 15న హైకోర్టు న్యాయమూర్తిగా ప్రమాణ స్వీకారం చేశాడు.
జననం, విద్యాభాస్యం
ఎన్.తుకారాంజీ 1973 ఫిబ్రవరి 24లో హైదరాబాద్ లో జన్మించాడు. ఆయన ఎల్.ఎల్.బి పూర్తి చేశాడు.
వృత్తి జీవితం
ఎన్.తుకారాంజీ ఎల్.ఎల్.బి పూర్తి చేసి 1996లో న్యాయవాదిగా పేరు నమోదు చేసుకున్నాడు. ఆయన హైదరాబాద్, రంగారెడ్డి జిల్లా కోర్టులతో పాటు పలు ట్రైబ్యునళ్లలో న్యాయవాదిగా ప్రాక్టీస్ చేసి 2007 జిల్లా జడ్జిగా ఎంపికై విశాఖపట్నంలో అదనపు జిల్లా జడ్జిగా, ఏలూరు, కాకినాడలో అదనపు జిల్లా జడ్జిగా, ఏలూరు ప్రిన్సిపల్‌ డ్రిస్ట్రిక్ట్‌ జడ్జిగా, రాజమహేంద్రవరంలలో పనిచేశాడు.
ఎన్.తుకారాంజీ నాంపల్లి మెట్రోపాలిటన్ సెషన్స్ న్యాయమూర్తిగా విధులు నిర్వహిస్తూ తెలంగాణ హైకోర్టు న్యాయమూర్తిగా 2021 సెప్టెంబరు 16న సుప్రీం కోర్టు ప్రధాన న్యాయమూర్తి జస్టిస్‌ ఎన్వీ రమణ నేతృత్వంలోని కొలీజియం సభ్యులు ఉదయ్‌ యూ లలిత్‌, జస్టిస్‌ ఏఎం ఖన్విల్కర్‌, జస్టిస్‌ డీవై చంద్రచూడ్‌, జస్టిస్‌ ఎల్‌.నాగేశ్వరరావు వారి పేర్లను కేంద్ర ప్రభుత్వానికి సిఫారసు చేయడంతో దానికి రాష్ట్రపతి ఆమోదం తెలపడంతో అక్టోబరు 13న తెలంగాణ హైకోర్టు న్యాయమూర్తిగా నియమితుడయ్యాడు.
మూలాలు
వర్గం:తెలంగాణ న్యాయమూర్తులు వర్గం:న్యాయమూర్తులు వర్గం:1973 జననాలు వర్గం:తెలంగాణ వ్యక్తులు వర్గం:తెలంగాణ హైకోర్టు న్యాయమూర్తులు
లవంగపట్ట నూనె
లవంగపట్ట నూనె  లేదా చీనా దాల్చిన నూనె  ఒక ఆవశ్యక నూనె.లవంగపట్ట లేదా చైనా/చీనా దాల్చినను ఆంగ్లంలో cinnamomum cassia  అంటారు.అంతేకాదు లవంగపట్ట నూనె సుగంధ తైలం కూడా. లవంగ పట్ట నూనె ఓషధ గుణాలులు పుష్కలంగా వున్న ఆవశ్యక నూనె.లవంగ పట్టను నకిలీ దాల్చిన అనికూడా అంటారు. చీనా దాల్చిన నూనెను వొంటికి రాసిన చర్మాన్ని రేగించే/ప్రేరేపించే/irritant గుణం కల్గి వున్నను జ్వరాన్ని తగ్గించుట, జీర్ణవృద్ధి కావించుట వంటి ఇతర పలు ఓషధ గుణాలు దండిగా కల్గి ఉంది.ఛీనా దాల్చిన/లవంగ పట్ట లారేసి కుటుంబానికి చెందినది.ఈ చెట్టు వృక్షశాస్త్ర పేరు సిన్నమోముమ్ కాస్సియ (Cinnamomum cassia).అంతేకాదు సిన్నమోముమ్ ఆరోమాటికం, లారస్ కాస్సియా అనికూడా అంటారు.
లవంగపట్ట చెట్టు మూలస్థానం
లవంగ పట్ట /కాస్సియా జన్మస్థానం చైనా/చీనా దేశం, బర్మా. అందుకే లవంగ పట్టను చీనీస్ సిన్నమోన్ లేదా కాస్సియా బెరడు (cassia bark) అంటారు.సన్నగా వుండీ, సతత హరితమైన ఈ చెట్టు 20 మీటర్ల (65 అడుగుల వరకు) ఎత్తువరకు పెరుగును. చెట్టుకు మందమైన నునుపైన ఆకులు వుండి, చిన్నని పూలను పుష్పించును.పూలు తెల్లగా వుండును.లవంగ పట్టను/బెరడును కూరలలో, బేకరీ ఆహారపదార్థాలలో, క్యాండిస్‌లలో, మృదు పానీయాలలో సువాసన మంచి రుచి ఇచ్చుటకై చేర్చుతారు.
నూనె సంగ్రహణం
లవంగపట్ట చెట్టు యొక్క ఆకులు, బెరడు చిన్నకోమ్మలు, రెమ్మలనుండి ఆవశ్యక నూనెను నీటి ఆవిరిస్వేదన /స్టీము డిస్టీలేసను పద్ధతిలో సంగ్రహిస్తారు.
నూనె
లవంగ పట్ట నూనె ఘాటైన వాసన వున్న ఆవశ్యక, సుగంధ తైలం. చెట్టు యొక్క ఆకులు, రెమ్మలు, బెరడు నుండి ఆవశ్యక నూనెను ఉత్పత్తి చేస్తారు
నూనె లోని రసాయన పదార్థాలు/సమ్మెళనాలు
నూనెలో దాదాపు 16 రకాల రసాయనాలు వున్నవి చీనీస్ దాల్చిన /లవంగ పట్ట నూనెలో చాలా రకాల రసాయన సంయోగ పదార్థాలు (అల్డిహైడులు, ఆల్కహాలులు, పైనేనులు, టేర్పేనులు తదితరాలు) వున్నప్పటికి వాటిలో సిన్నమిక్ అల్డిహైడ్, సిన్నమైల్ ఆసిటెట్, బెంజాల్డిహైడ్, లినలూల్,, చావికోల్ ప్రధానమైనవి. నూనెలో సిన్నమల్దిహైడ్ 75 నుండి90% వరకు వుండును.నూనెలోని మరికొన్ని రసయనాలు మెథోక్సిసినమల్డిహైడ్, ఇథైల్ సిన్నమేట్, సలిసైఅల్డిహైడ్ లు. నూనెలోని కొన్ని ప్రధాన రసాయ్నాల శాతం పట్టిక
నూనె భౌతిక గుణాలు
నూనె బ్రౌన్ రంగులో వుండును.రిపైండ్ చేసిన నూనె వర్ణరహితంగా వుండును.నూనె సాంద్రత నీటి కన్న కొంచెం ఎక్కువ
మూలాలు/ఆధారాలు
వర్గం:నూనెలు వర్గం:ఆవశ్యక నూనెలు వర్గం:సుగంధ తైలాలు
బాలాసాహెబ్ థోరాట్
బాలాసాహెబ్ థోరాట్‌ (జననం 28 అక్టోబర్ 1958) మహారాష్ట్రకు చెందిన రాజకీయ నాయకుడు. ఆయన ఎనిమిది సార్లు మహారాష్ట్ర శాసనసభకు ఎన్నికై, ప్రస్తుతం ఉద్ధవ్ ఠాక్రే మంత్రివర్గంలో రాష్ట్ర రెవిన్యూ శాఖ మంత్రిగా భాద్యతలు నిర్వహించాడు.
మూలాలు
వర్గం:మహారాష్ట్ర వ్యక్తులు వర్గం:మహారాష్ట్ర రాజకీయ నాయకులు
29వ భారతీయ అంతర్జాతీయ చలన చిత్రోత్సవం
29వ భారతీయ అంతర్జాతీయ చలన చిత్రోత్సవం 1998 జనవరి 10 నుండి జనవరి 20 వరకు న్యూఢిల్లీలో జరిగింది. ఆసియా డైరెక్టర్లు తీసిన సినిమాలతోనే ఈ ఫెస్టివల్ జరిగింది.
భారతీయ అంతర్జాతీయ చలన చిత్రోత్సవం 1952లో స్థాపించబడింది. ఆసియాలో జరుగుతున్న అత్యంత ముఖ్యమైన చలన చిత్రోత్సవాలలో ఇదీ ఒకటి. భారతదేశంలోని పశ్చిమ తీరంలో గోవా రాష్ట్రంలో ప్రతిఏటా ఈ చిత్రోత్సవం జరుగుతుంది. ప్రపంచంలోని సినిమావాళ్లకు చలనచిత్ర కళపై నైపుణ్యాన్ని ప్రదర్శించడానికి ఒక వేదికను అందించడమే ఈ చిత్రోత్సవం లక్ష్యం. దీనిద్వారా దేశాల చలన చిత్ర సంస్కృతులను వారి సామాజిక, సాంస్కృతిక నేపథ్యాలను అర్థం చేసుకోవడానికి, అభినందించడానికి ఈ చిత్రోత్సవం దోహదం చేస్తుంది, ప్రపంచదేశాల ప్రజలలో స్నేహం, సహకారాన్ని ప్రోత్సహిస్తుంది. ఫిల్మ్ ఫెస్టివల్స్ డైరెక్టరేట్ (సమాచార, ప్రసార మంత్రిత్వ శాఖ ఆధ్వర్యంలో), గోవా రాష్ట్ర ప్రభుత్వం సంయుక్తంగా ఈ ఉత్సవాన్ని నిర్వహిస్తాయి.
మూలాలు
వర్గం:సినిమా పురస్కారాలు వర్గం:భారత అంతర్జాతీయ చలన చిత్రోత్సవం
మాధురీ భట్టాచార్య
మాధురీ భట్టాచార్య, కర్ణాటకకు చెందిన సినిమా నటి, మాజీ మోడల్. కన్నడ, హిందీ సినిమాలలో నటించింది.
యెల్ది సుదర్శన్
యెల్ది సుదర్శన్‌ ముంబయికి చెందిన సాహితీకారుడు, రచయిత, కవి. అతను సృజనాత్మక సాహిత్య రంగంలో తెలుగు విశ్వవిద్యాలయం కీర్తి పురస్కారాన్ని 2017లో అందుకున్నాడు .
మాధురీ భట్టాచార్య
జీవిత విశేషాలు
మాధురీ భట్టాచార్య కర్ణాటక రాష్ట్రం, బెంగుళూరులోని బెంగాలీ కుటుంబంలో జన్మించింది. ఆర్మీ పబ్లిక్ స్కూల్‌లో చదువుకున్నది. ఆ తరువాత మౌంట్ కార్మెల్ కళాశాలలో సైకాలజీ కోర్సును, రామయ్య కళాశాలలో న్యాయ విద్యను చదివింది. మిస్ బెంగళూరు టైటిల్‌తో సహా అనేక అందాల పోటీలలో గెలుపొందింది.
యెల్ది సుదర్శన్
జీవిత విశేషాలు
యెల్ది సుదర్శన్‌ స్వస్థలం నిజామాబాద్‌ జిల్లా మోర్తాడ్‌. వారి కుటుంబం ఎప్పుడో ముంబాయికి వెళ్లి అక్కడ స్థిరపడింది. అతను వృత్తిరీత్యా ముంబాయిలో ముత్యాలు,రత్నాలు,మాణిక్యాల వ్యాపారి అయినా ప్రవృత్తిరీత్యా తన వృత్తి ధర్మాన్ని ప్రతిబింబిస్తూ యెల్ది రత్నాలు, యెల్దిముత్యాలు, యెల్ది పగడాలు వంటి పేర్లతో అతను ఐదు కవితా సంకలనాలు అందించాడు. అతను ముంబైలో వృత్తిరీత్యా వ్యాపారం చేస్తూనే తెలుగు భాష, సాహిత్యం పట్ల అభిరుచి పెంచుకొని రచనలు చేస్తున్నారు. తెలుగుభాష పట్ల, సాహిత్యం పట్ల అభిరుచి పెంచుకుని రచనలు చేస్తున్న ఆచార్య రవికంటి వసునందన్‌ తన పేర సాహితీ పురస్కారాన్ని ఏర్పాటు చేసి యెల్ది సుదర్శన్‌కు 2016 ఆగస్టు 3న జ్ఞానపీఠ పురస్కార గ్రహీత పద్మభూషణ్‌ డాక్టర్‌ సి.నారాయణరెడ్డి చేతుల మీదుగా అందజేసారు.
మాధురీ భట్టాచార్య
వ్యక్తిగత జీవితం
వ్యాపారవేత్త అనురాగ్ ఆర్యతో మాధురీ భట్టాచార్య వివాహం జరిగింది.
యెల్ది సుదర్శన్
మూలాలు
వర్గం:తెలంగాణ రచయితలు వర్గం:నిజామాబాదు జిల్లా కవులు వర్గం:జీవిస్తున్న ప్రజలు వర్గం:తెలుగు విశ్వవిద్యాలయం కీర్తి పురస్కారాల విజేతలు-2017
మాధురీ భట్టాచార్య
నటనారంగం
ఖుషీ, బిసి బిసి వంటి కన్నడ సినిమాల ద్వారా మాధురీ భట్టాచార్య తన సినీ జీవితాన్ని ప్రారంభించింది. సోనూ నిగమ్ రూపొందించిన రెండు వీడియోలకు మోడల్ గా చేసింది. సహారా వన్ లో వచ్చిన కుచ్ లవ్ కుచ్ మస్తీ అనే టెలివిజన్ ధారావాహికలో నటించింది. 2009లో బ్యాచిలర్ పార్టీ, 3 నైట్స్ 4 డేస్ అనే రెండు హిందీ సినిమాలలో నటించింది. 2010 కామెడీ ప్రేమ్ కా గేమ్‌ సినిమాలో అర్బాజ్ ఖాన్‌తో కలిసి నటించింది. 2011లో యమ్లా పగ్లా దీవానా అనే సినిమాలో చిత్రంలో ధర్మేంద్ర, బాబీ డియోల్‌లతో కలిసి "టింకు జియా" అనే ఐటెం సాంగ్‌లో నటించింది. తన మూడవ కన్నడ సినిమా ప్రసాద్‌లో ఎనిమిదేళ్ళ చెవిటి-మూగ బాలుడికి తల్లిగా నటించింది.
బయటి లింకులు
వర్గం:జీవిస్తున్న ప్రజలు వర్గం:పంజాబీ సినిమా నటీమణులు వర్గం:కన్నడ సినిమా నటీమణులు వర్గం:భారతీయ సినిమా నటీమణులు వర్గం:హిందీ సినిమా నటీమణులు
కాలు
350px|thumb|మనిషి యొక్క కాలి ఎముకలు కాలు (leg) అనేది మనుష్యుల, జంతువుల శరీరాలలో నడవడానికి, శరీర భారాన్ని నేలపై నిలపడానికి ఉపయోగపడే అవయవం. ఇవి స్తంభాకారంలో ఉంటాయి. కాళ్ళలోని కీళ్ళు ఈ కదలికలు సులభంగా జరగడానికి అనువుగా అమర్చబడి ఉంటాయి. కాలియొక్క చివరిభాగం పరిణామ క్రమంలో అభివృద్ధి చెంది శరీరపు భారాన్ని సుళువుగా మోయగలిగేటట్లు మార్పుచెందాయి. ఎక్కువ జంతుజాలాలలో కాళ్ళు జతలుగా ఉండి శరీరాన్ని సమతుల్యంగా ఉంచడానికి సహాయపడతాయి.
చతుష్పాదుల కాళ్లు
చతుష్పాదులు లేదా నాలుగుకాళ్ల జంతువులలో కాలు అనగా మొత్తం తొడ నుండి పాదం వరకు కాలు భాగమంతాగా పరిగణిస్తారు. అయితే వైద్యశాస్త్రంలోని శరీర నిర్మాణశాస్త్రం ప్రకారం ముంగాలు భాగాన్ని మాత్రమే కాలుగా పేర్కొంటారు.
రెండు కాళ్లమీద నడిచే చతుష్పాదులలో క్రింది రెండింటిని కాళ్లుగానూ పైనుండే రెండింటిని చేతులు లేదా రెక్కలు గాను పేర్కొంటారు.
వర్గం:శరీర నిర్మాణ శాస్త్రము